
CYMERIADAU  : 


Dafydd  Hughes,  Gwr  y  Tyisha ,  Llannon. 

Jac  Hughes,  ei  fab. 

Elias  J  ones,  Yr  Allt  Fawr 
Henry  Lewis,  Penllwyngwydr 
William  Lott,  Y  Goitre  Wen 
Dafydd  Jones,  Yr  Hen  Goitre 
Lewis  Davies,  Tir  bach 
Dai’r  Cantwr 
Shoni  Sgubor  Fawr 
Mr.  Rees,  Ficer  Plwyf  Llannon. 

Dilwyn  Llewelyn,  Yswain,  Penllergaer. 

Lewis  Dilwyn,  Yswain,  Abertawy. 

Wm.  Abbott,  Yswain,  Abertawy. 

Capten  Napier,  Pennaeth  yr  Heddlu. 

Cwnstabliaid,  1,  2,  3,  a  4. 

Betsi  Hughes,  Gwraig  Tyisha. 

Miss  Edwards,  Merch  Gelliwernen. 

Ann  Jones,  Morwyn  Gelliwernen. 

Gwraig  yn  gwerthu  llestri  coed. 

Amryw  eraill  o  blant  Rybeca  ;  a  chwnstabliaid 
eraill  wrth  Dollborth  Pontarddulais. 


Plant 
Rybeca 

neu 
lai. 


4 


NODIAD. 


Cyhoeddir  y  gân  a  welir  ar  dudalennau  25  a  26 
trwy  ganiatad  caredig  Mrs.  Huw  J.  Huws,  Caerdydd. 
Benthyciwyd  hi,  ynghyd  âg  amry w  fanylion,  yma  a 
thraw,  o  lyfr  diddorol  ei  thad,  y  diweddar  H.  Tobit 
Evans — Rebecca  and  Her  Daughters.” 

Caner  y  penillion  ar  yr  alaw  ‘‘  Mae  Robin  yn 


Swil.” 


ACT  I. 


Golygfa  1 — Tyisha,  tua  3o’r  gloch  y  prynhawn. 

Golygfa  2 — Wrth  Gelliwernen,  tua  9.30  o’r  gloch 
y  nos. 

Golygfa  3 — Ysgubor  yr  Allt  Fawr,  tua  10.30 
o’r  gloch  y  nos. 


ACT  II. 

Golygfa  1 — Gelliwernen,  tuag  11  o’r  gloch  y  bore. 

Golygfa  2 — Ffair  Llandeilo  Fach,  tua  12  o’r  gloch 
y  bore. 

Golygfa  3 — Gelliwernen,  wedi  canol  nos. 

ACT  III. 

Golygfa  1 — Ystafell  ym  Mhenllergaer,  tuag  11.30 
o’r  gloch  y  bore. 

Golygfa  2 — Wrth  Gelliwernen,  tua  10  o’r  gloch 
y  nos. 

Golygfa  3 — Tollborth  Pontarddulais,  wedi  hanner 
nos. 

Golygfa  4 — Gelliwernen,  tuag  11  o’r  gloch  y  bore. 

ACT  IV. 


Golygfa  1 — Tyisha,  tua  7  o'r  gloch  y  nos. 
Golygfa  2 — Gelliwernen,  tua  6.30  o’r  gloch  y  nos. 


Y  mae  amser  y  tair  Act  gyntaf  o  ddiwedd  Awst 
hyd  y  ddegfed  o  Fedi. 

Amser  Golygfa  1  yn  Act  IV  yw  diwedd  Hydref 
ac  amser  Golygfa  2  yw  canol  Ionor  wedyn. 

ACT  I. 

Golygfa  1. 

[' Cegin  Tyisha,  tua  thri  o'r  golch  y  ỳrynhawn,  yn 
niwedd  Awst.  Tân  glo  carreg  yn  y  grât,  a  phelau 
arno  wedi  llosgin  bur  isel.  Crochan  a  pheth  o’r 
llestri  cinio  ar  y  pentan  mawr.  Dwy  sgiw  o  bob  tu 
i’r  tân,  a  bwrdd  bychan  crwn  rhyngddynt.  Cadeiriau 
derw  yma  a  thraw.  Seld-a-dreser  â’i  llond  o  lestri 
cywrainy  tu  ol  i  un  o’r  ddwy  sgiw  wrthy  mur,  a  chloc 
wyth  niwrnod  hen  ffasiwn  yn  ymyl.  Y  mae’r 
cynhaeaf  gwenith  newydd  orffen,  a’r  prysurdeb  mawr 
drosodd.] 

BETSI  HUGHES  (yn  groesawus)  :  Wel,  feddethot 
yn  ol,  Jac  bach. 

JAC  HUGHES  (yn  eistedd  ar  y  sgiw  chwith ,  ac  yn 
ateb  yn  bur  anfoddog)  :  Do,  mam  ;  ond  alla  i  ddim 
godde  pethe  fel  ma  nhw  bŵer  yn  rhagor. 

BETSI  HUGHES  (mewn  ychydig  syndod)  :  Be  sy 

te  ’nawr,  Jac  ?  ’Rwyt  ti’n  ol  yn  gynnar,  machgen 
i.  ’Dyw  hi’n  awr  ddim  ond  tri  o’r  gloch. 

JAC  HUGHES  :  Se  popeth  gystled  â’r  amser, 
mam,  mi  fydde’n  burion. 

BETSI  HUGHES  :  Beth  sy  o  le  ’te,  fachgen  ? 
Ma  dy  wep  di  cyd  â  milltir. 

JAC  HUGHES  :  W  iddimyndiall  pam  ŷn  ni’n 
gallu  bod  mor  ddishtaw  ffordd  hyn,  a  manne  erill 
yn  gnead  rhwbeth. 

BETSI  HUGHES  :  Gneud  beth,  Jac  ?  Dere 
mas  â  hi,  fachgen,  yn  lle  rhyw  swddanu  fel  hyn. 
Gwed  tho  i  beth  sy ’n  bod. 

JAC  HUGHES  :  Wel,  dyma  beth  sy ’n  bod,  mam. 
Ych  chi’n  y  ’ngweld  i  newydd  ddod  ’n  ol  â’r  llwyth 
glo  ’ma.  Dyna  fe  wedi  costi  bron  cymint  i  fi  yn  y 
gâts  âg  ar  ben  y  lefel  (Yn  wawdlyd  a  digllon)  : 
Wyth  gwaith  y  tales  i  heddy,  a  grot  bob  tro  ! 
’Dôs  dim  sens  yn  y  peth.  Doi  ag  wyth  am  werth 
triswllt  o  lo!  A  neb  yma’n  gweyd  dim.  Neb  trwy 
blwyf  Llannon  yn  gneud  dim  i  gâl  gv/ared  o’r  gâts  y 
felltith  ’ma  !  Ma  pob  man  arall,  mam,  yn  codi  fel 
un  gwr.  Ma  shir  Gâr  i  gyd  ar  ddihun — a  Llannon  yn 
cysgu.  Fe  fydd  raid  i  rwun  gynnu’r  tân  yma  hefyd, 
ag  wrth  i  fi  dalu’r  rot  ddiwetha  yng  ngât  Llether 
Mawr,  gynne,  ôn  i’n  shwr  pwy  ôdd  i  ddechre. 

BETSI  HUGHES  :  Pwy,  Jac  ?  Ti  ?  ( Yn  araf 
a  difrifol)  :  Pwylladi  ’nawrdipyn  bach,  y  machgen 
annwl  i.  (Yn  mynd  at  y  pentan .)  A  beth  sy  arna 
inne  fel  hyn  yn  whalu  pen  rheswm  â  ti  ?  Ma  ishe 
bwyd  arnot  ti’n  dost,  wy’n  gwbod,  a  ma  ’ma  dipyn 
o  gino  neis  wedi  gadw  i  ti.  Dere  mlân,  y  ngwas  i, 

fan  hyn,  a  fe  gei  amser  i  ddod  i  dy  le  gam  bwyîl. 
(Yn  gosod  bwyd  ar  y  bwrdd.) 

JAC  HUGHES  (yn  dod  ato)  :  Os,  ma  whant  tipyn 
o  gino  arna  i,  hefyd,  mam.  Ond  fydda  i  fawr 
dishtawach  ar  ol  i  gâl  e.  Pwy  dŵel  all  dyn  fod  ? 
Rhy  dŵel  ŷn  ni  yma.  Pan  bo  fi’n  meddwl  am  yr 
Eglwys  Wen  ag  ochre  Castell  Newydd  Emlyn,  w  i’n 
timlo’n  bod  ni’n  fwy  nag  ôs  ar  ol.  Ble  ŷn  ni  yn 
ochor  gwŷr  Cynwil,  ne  wŷr  Llansadwrn,  ne  wŷr 
Llandybie  ?  JDŷn  ni  ddim  yn  werth  yn  seiffro. 
Ma  ’ngwâd  i’n  berv/i  at  y  dynon  côd  sy  yn  Llannon  a 
Llanedi  ’ma.  ’Dôs  ’ma  neb  â  thipyn  o  asgwrn  cefen 
’dag  e.  Dynon  godde  popeth  sy’n  Llannon,  mam. 

BETSI  HUGHES  :  Bit  dy  fwyd,  Jac  bach  ;  fe 
ddaw  amser  gv/ell  ar  y  byd,  heb  i  ti  golli  dy  anal. 

JAC  HUGHES  :  Daw,  mam  fach,  feddaw  amser 
gwell,  ond  ddaw  e  ddim  heb  i  rwun  i  brynu  fe,  a’i 
brynu  fe’n  brud,  f’alle.  Ddaw  e  byth,  mwy  na 
theyrnas  nefodd,  wrthddishgwl,  a  godde,  godde  o  hyd. 

BETSI  HUGHES  :  Mi  weles  i  amser  gwâth  o 
Iŵer,  Jac,  pan  ôn  i’n  dechre  ’myd.  ’Dwyt  ti  ddim 
yn  gwbod  dy  eni,  machgen  bach  i,  wrth  fel  y  gweles 
iddi.  Beth  se  ti’n  byw  yn  amser  rhyfel  Boni,  a’r 
blynydde  ar  ol  y  batl  o  Waterlw!  Fe  welset  fara 
dipyn  yn  gwrsach,  a  thipyn  llai  o  enllyn,  ddala  i  ti. 
Ma’r  byd  yn  gwella,  Jac,  cred  di  fì,  ond  i  fod  e’n 
hala  tipyn  o  amser.  Ònd  dyma  dy  dad ! 

DAFYDD  HUGHES  (dyn  bychan  tywylí ,  llygaid 
duon — piir  felancolaidd — lberiad  bob  modfedd  olìono 

— yn  dod  i  mewn)  :  Fe  ddethot  te,  Jac.  0  wel! 
Dy ma  hen  ddiwarnod  pwdwr  yw  hi.  Ma  hi’n  fwll 
iawn.  Stim  shwd  beth  a  gneud  dim  heddy.  Diolch 
bod  y  cnia  miwn,  er  lleied  odd  e.  Fe  fydd  yn  anodd 
byw,  y  fiwyddyn  nesa  ’ma,  a  ma  prishe  popeth  yn 
cwnnu,  ond  prishe'r  ffarmwr.  W  i  ddim  yn  gwbod 
beth  ddaw  ohonon  ni  cyn  diwedd. 

JAC  HUGHES  :  A  dyma’r  degwm  ’ma,  nhad! 
Ma  Goring  wedi  brynu  fe,  ag  wedi  godi  e  deirgwaith 
y  peth  ôdd  e. 

DAFYDD  HUGHES  :  Wyt  ti’n  gweyd  y  gwir, 
y  machgen  i. 

JAC  HUGHES  :  A  dyma’r  dreth  eglws  yn  dala 
fel  âg  ôdd  hi.  Ddaw  honno  ddim  lawr,  nhad,  tra  bo 
cloch  mwn  clochty. 

DAFYDD  HUGHES  :  Paid  ti  â  gweyd  dim,  Jac, 
yn  erbyn  y  dreth  eglws.  W  i’n  folon  talu  honno, 
ta  beth. 

BETSI  HUGHES  :  On  i’n  meddwl  ma  dyna 
wetse  dy  dad.  Eglwyswr  yw  e  o  hyd,  ti'n  gweld,  er 
i  fod  e’ndod  ’da  fi  iFethania  oddar  priodson  ni. 

JAC  HUGHES  :  Fe  gewn  dalu  popeth  ŷn  ni’n 
gweyd  dim  yn  erbyn  u  talu  nhw,  nhad.  Dir  yn 
helpo  ni,  dyma  i  chi  ddeddf  newydd  y  tlodion  ’ma. 
’Dy w  hi  ddim  hanner  cystled  â’r  hen.  Ond  ma  cefne 

dynon  sy’n  foîon  i'r  dreth  eglws,  ag  yn  folon  i’r 
degwm  ’ma  ma  Goring  yn  i  hala  ar  i  rasisr  yn  ddigon 
llydan.  A  dyma  i  chi’r  cwnstablied  newydd  ’ma 
sy’n  byta’r  wlad,  a'r  dyn  ’ma  sy’n  ben  arnyn  nhw  â’i 
arian  mawr.  Adyma  i  chi’r  haid  ’ma  o  swyddogion 
y  dreth.  Ma  nhw’n  wâth  na  locustiaid  Joel,  ’slwer 
dydd. 

DAFYDD  HUGHES  :  Ma  pŵer  o  wir  yn  y  peth 
wyt  ti’n  weyd,  Jac,  ond  fe  fydd  yn  well  i  ni  blygu  i’r 
drefen,  wedi’r  cyfan,  er  i  ni  fynd  yn  gîotach. 

JAC  HUGHES  :  Alla  i  ddim  credu  dim  o’r  short, 
nhad,  esguswch  fi’n  gweyd  tho  chi.  Plygwch  chi,  a 
fe  gewch  blygu  nes  bo’ch  pen  chi  yn  y  baw,  a  fe 
ddaw’r  gyfreth  â’i  cheffyle  drwstoch  chi  wedyn. 

DAFYDD  HUGHES  :  Wel,  y  machgen  bach  i, 
w  i  wedi  gweld  tipyn  yn  fwy  na  ti,  cyn  dod  i’r  fan 
hyn.  Shwd  ma’r  hen  weddel  hefyd — “Yr  hen  a 
ŵyr,  a’r  ifanc  adybia.”  Weles  i  ddim  byd  yn  well, 
Jac,  na’i  goddeddi.  Fe  geidithe  weld,  rwbryd,  taw 
fi  sy’n  iawn.  Mynd  o  wâth  i  wâth  ma’r  hen  fyd  ’ma, 
a  nei  di,  mwy  na  finne,  fe  fymryn  gwell,  er  i  ni  whalu 
a  whalu,  a  chodi’n  cloch  hydGlyngia. 

JAC  HUGHES  :  W  i’n  meddwl  gneud  mwy  na 
chodi  ’nghloch,  nhad.  Ddŵa  i  ddim  i  glôs  Tyisha  to, 
a  thalu  doi  ag  wyth  i’r  gâts  am  werth  triswllt  o  lo, 
fentra  i  chi. 

DAFYDD  HUGHES :  Paid  â  chodlan  pethe 
felna.  Chlwest  ti  ddim  am  fechgyn  bach  CwTm 

Cile  ?  Ma  nhw’n  perthyn  rhwbeth  i  dy  fam. 
Dyma  nhw  wedi  hanner  u  iladd  ’da’r  Capten 
Napier  ’na  o  Bertŵe  a’i  gwnstablied.  Ma  hanner 
y  tilu  yn  y  ddalfa  am  u  hamddiffyn  nhw. 

BETSI  HUGHES  (mewn  syndod)  :  Cato  ni’n 
brudd !  Pwy  ddwad  ’na  tho  chi,  Dafydd  ? 

DAFYDD  HUGHES  :  William  Bryndu  odd  yn 
dwad  drw’r  Bont  echdo,  a  /^ddwad  tho  i  heddy  yn  y 
Red  Lion. 

BETSI  HUGHES  :  Syndod  na  fusen  ni  wedi  clwed 
rhw  air.  Shwd  buws  hi,  medde  William  ? 

DAFYDD  HUGHES  :  Ych  chi’n  cofio  am  wr  y 
Llety,  Llangyfelach.  Fe’i  gwelsoch  e  ’da  fi  yn  ífair 
Llanedi,  llynedd.  Wel,  ’dôdd  dim  llŵer  o  fola 
rinto  fe  a  gwŷr  Cwm  Cile  ;  a  ma’n  debig  i  fod  e 
wedi  mynd  at  y  Capten  Napier  a’r  Inspector  Rees,  ag 
wedi  sgothi  am  Henry  Morgan.  Nhw,  medde  fe, 
ôdd  benna  yn  torri  Gât  y  Gopa  Fach  a  Gât  y  Bolgod. 

BETSI  HUGHES  :  Odd  ishe  gwaith  ar  yr  hen 
glymhercyn. 

DAFYDD  HUGHES  :  Falle  hynny,  ond  ddaw 
dim  da  o  ddrwg,  Betsi  fach,  byth.  A  fe  wedws 
William  Bryndu,  tho  i  fod  no  le  yn  Cwm  Cile.  Fe 
hanner  laddwd  y  CaptenNapier. 

JAC  HUGHES  :  Itha  gwaith  âg  e. 

DAFYDD  HUGHES  :  A  ma  un  o’r  bechgyn— 
John,  wy’n  meddwl — wedi  sithu,  ac  yn  y  jâil  yn 
Bertŵe,  ynddiargol  byw. 

BETSI  HUGHES  :  Druanbach!  Ma  ’ngwâd  i’n 
twymo  peth,  Dafydd,  wrth  glwed  pethe  fel  hyn. 

JAC  HUGHES  :  Ma  ’ngwâd  i  wedi  twymo,  ys 
cetyn,  mam.  Shwd  ma  godde’r  pethe  ’ma’n  rhagor? 

DAFYDD  HUGHES  :  Cymer  di  bethe  gam  bwyll, 
y  machgen  i,  ne  falle  bydd  hi'n  wâth  arnot  ti  yn  y 
pendraw  nag  ar  John  Cwm  Cile. 

BETSI  HUGHES  :  Fe  fydde’n  rhwyddach  gwaith 
iddo  fe  arafu,  Dafydd,  se  fe’n  fwy  o  fab  idd  idad. 

DAFYDD  HUGHES  :  Falle’n  wir,  Betsi.  Ond 
dyma  fi’n  mynd  mas  i  weld  shwd  ma’r  bechgyn  ’na’n 
dwad  yn  u  blân.  Helpu’r  hewl  i  fi  ma  nhw  heddy. 

BETSI  HUGHES  :  ’Dôs  dim  ishe  i  chi  fynd  mor 
bell  â’r  Red  Lion  i  weld  hynny,  cofiwch.  Dewch 
yn  ol  ar  ych  union,  Dafydd,  yn  lle  aros  hyd  stop  tap , 
nos  ar  ol  nos,  a  gweyd  yn  ych  diod  wrth  bawb  fod  y 
byd  yn  mynd  ar  i  wâth. 

DAFYDD  HUGHES  :  Fe  gewn  weld,  Betsi. 

(Yn  myned  allan.) 

BETSI  HUGHES  :  Cewn,  fe  gewn  weld.  (' Yn 
troi  at  Jac.)  Jac  bach,  dw  i  ddim  am  gwnnu  dy 
lewish  di,  ond  w  inne’n  gweld  nadi  pethe  ddim  fel  y 
dyle  nhw  fod.  ’Dyw  e  ddim  yn  ddigon  i  ni  dalu’r 
holl  arian  ’ma  i’r  gâts,  heb  yn  bod  ni’n  gorffod  helpu 
wedyn  i  wella’r  hewlydd.  Ma’r  pwyse  i  gyd  yn  dod 
ar  yr  esgwdd  wan,  fel  iti’n  gweyd.  ’Dw  i  ddim  yn 
gwbod  shwd  ma  gwella  pethe,  ond  w  inne’n  gweld 

fod  yr  hen  fyd  ’ma  dipyn  mawr  o’i  le, — Druan  odilu 
Cwm  Cile! 

JAC  HUGHES  :  Ie’n  wir,  mam.  Odd  gen  i 
olwg  ar  John.  Bachgen  trwyddo  yw  John  Morgan. 
A  drychwch  ar  Bontarddyles.  Ma  hi  fel  dinas 
girog  o’r  Hen  Destament,  yn  byrth  o  bob  pen,  heb 
sôn  am  i  chenol  hi.  Grindwch  chi  arna  i — fe 
gly wwn  ni  rwbeth  am  Gât  y  Bont,  ag  am  Gât  yr 
Hendy,  cyn  bo  hir,  er  gwitha’r  Capten  Napier  ’na 
a’i  griw.  A  falle  clywwn  ni  rwbeth  am  le  sy’n  nes 
na’r  Bont,  na’r  Hendy. 

BETSI  HUGHES  :  Falle  gnewn  ni’n  wir  ;  ond  ta 
beth  sydd  i  fod,  da  ti,  Jac  bach,  paid  ti  â  bod  yn  y 
ffrynt,  y  machgen  i,  er  mwyn  dy  fam.  Wy ’n  dy  adel 
di  ’nawr,  i  edtych  ar  ol  y  morwmon  ’na  a’r  godro, 

(Yn  mynd  allan.) 

JAC  HUGHES  :  O  wel,  ma’r  ffermwyr  ’ma  feî 
côd !  Ond  pwy  ŵyr  ?  Ma  rhai  ohenyn  nhw  yn 
dechre  dod  mas  o’u  plishg,  a  ma  ’ngobeth  i’n  gryf 
mwn  tri  neu  bedwar  ohenyn  nhw.  Fe  gwrddes  â 
Dai’r  Cantwr  a  Shoni  Sgubor  Fawr  heddy,  a  mi 
ddŵa  nhw  i  gwrdd  nesa’r  Allt  Fawr.  Yn  ni  wedi 
cwrdda  ’nodroeon — odyn — agneuddim.  Ond  ma’r 
byd  i  wella  rwbryd,  er  gwitha  nhad,  a  phan  ddaw’r 
tân  o’r  diwedd,  dros  Fynydd  Bach  Llannon,  w  i’n 
meddwl  y  bydd  ’no  ffagai  gwerth  i  gweld.  (Yn 
mynd  allan .) 

Llen. 

16 


RYBECA 


Golygfa  2. 

\Wrth  Gelliwernen,  tua  hanner  awr  wedi  naw  o’r 
gloch  y  nos^ 

JAC  HUGHES  ( yn  chwareus)  :  Ar  ol  dy  amser 
heno,  Ann. 

ANN  JONES  (felgeneth  o  forwyn  mewn  tŷ  gweddol 

ddà)  :  Ma  hi  withe ’n  digwdd  fel  hyn,  Jac. 

JAC  HUGHES  :  Dim  gormod  o  want  y  ’ngweld 
i,  spo. 

ANN  JONES  :  Na,  nid  hynny  hefyd — ’dôs  dim 
ishe  gweyd  tho  ti. 

JAC  HUGHES  :  Beth  ôdd  te  ?  Ofon  jengid  mas? 
Ann  ? 

ANN  JONES  :  Na,  ’dôs  fawr  o  hynny  arna  i. 
Odd  Mr.  Rees,  y  Ficer,  ’ma  heno,  a  fe  fuws  Mr. 
Edwards  ag  ynte  yn  trin  y  byd  a’r  eglws  ar  gino, 
hyd  gine  fach.  Newydd  fynd  ma’r  Ficer. 

JAC  HUGHES  :  Ddala  i  nag  ôdd  Miss  Edwards 
fawr  bolon  idd  i  thad  fynd  âg  e  mor  llwyr  oddemi 
ddi. 

ANN  JONES  :  Wn  i  ddim,  wir.  Ma  e’n  i  gweld 
hi  ddigon,  yn  ystod  y  dydd.  Ma  nhw  ’n  gweyd  y  bydd 
’ma  briodas  cyn  diwedd  y  flwyddyn,  ond  wela  i  fawr 
argol  o  hynny  hefyd. 

JAC  HUGHES  (yn  araf  a  difrifol )  :  Falle  bydd 
’ma  angladd  cyn  hynny. 

ANN  JONES  :  Beth  yw  dy  feddwl  di,  Jac  ? 
Angladd  pwy  ? 

JAC  HUGHES  :  Fe  fydde'n  well  i  ti  a  finne  aros 
i  gâl  gweld.  Ond  beth  ôdd  'da'r  hen  Agent  ’ma  a*r 
Ficer  i  wilia  yn  i  gylch  e,  heno,  mor  hir  ?  Fentra  i 
fod  y  syler  dipyn  yn  wacach  pan  gwplon  nhw. 

ANN  JONES  :  Na,  wir,  chydig  bach  iawn  ifson 
nh w.  Y r  odd  y  sharad  yn  f ân  ag  yn  amal,  a  nh wnte  ’n 
rhy  seriws  i  ifed  rhw  bwer. 

JAC  HUGHES  :  ’Dyw  e  ddim  yn  bart  o  waith 
morwm  i  rindo  ar  ddoi  wr  bonheddig  yn  trin  y  byd, 
ond  ma’n  debig  na  chuest  ti  ddim  o  dy  gluste. 

ANN  JONES  :  Wel,  os  wyt  ti  am  wbod,  fe  fuon 
yn  son  tipyn  am  y  degwm  a'r  dreth  eglws,  ag  am 
Rybeca  a’r  Dragwns. 

JAC  HUGHES  :  Do,  ma’n  debig.  Ma’r  Ficer 
a  dy  fishtir  yn  ofni  am  obeth  u  helw — y  tacle  shag 
ŷn  nhw. 

ANN  JONES  :  Nag  ŷn,  wir,  ddim  rhw  bwer. 
Odd  Mr.  Edwards  yn  camol  ffermwyr  plwyf  Llannon, 
ag  yn  gweyd  u  bod  nhw’n  shampl  i  blwyfi  erill. 

JAC  HUGHES  :  Falle  gweliff  e  cyn  hir  u  bod 
nhw’n  shampl. 

ANN  JONES  :  Beth  yw  dy  feddwl  di,  Jac,  yn 
corddi  fel  hyn  o  hyd  ? 

JAC  HUGHES  :  Nid  y  ’ngwaith  i  yw  gweyd  tho 
ti,  Ann  ;  ond  ma  hi  bron  yn  bryd  i  wr  Gelliwemen 
fod  yn  barod. 

ANN  JONES  :  Da  ti,  Jac,  paid  â  lolan  fel  hyn, 
bob  tro. 

JAC  HUGHES  :  Esboniwr  da  yw  amser,  Ann. 

ANN  JONES  :  Ie,  mi  glŵes.  Clyw,  Jac.  Odd 
mishtir  a’r  Ficer  Rees  yn  shwr  na  fydde  maddim  tyr- 
fe  a  llyched  yn  y  plwyf  bach  hyn  :  a  mi  glŵes  Mr. 
Rees  yn  gweydyr  ele  fedrwy ’r  ffermydd  i  gyd,y  dydd- 
ie  nesa  ’ma,  i  gynghori  pawb  i  fyw  yn  ol  y  gyfreth. 

JAC  HUGHES  :  Testun  da  yw  hwna  i  ddynon 
sy’n  byw  ar  y  plwyf. 

ANN  JONES  :  Paid  di  ’nawr  â  cholli  dy  ben,  Jac 
bach.  Fe  ddaw’r  Ficer  i  Dyisha,  fory  ne  drynnydd, 
a  chymer  di  gyngor  ’da  fi.  Cadw  di  dy  hunan  o'r 
golwg,  pan  daw  e  ;  ne,  os  byddi  di  yn  y  golwg, 
paid  â  chlochtar  rhw  bŵer.  Tafod  dewi  yw’r  gore 
i  ti,  cred  di  fi.  Fe  glŵes  i  heno  enwi’r  rhai  ôdd  yn 
clebran  ar  ol  codi’rdegwm.  Gei  di  weld  y  bydd  raid 
i  rai  ohenyn  nhw  wilo  mas  am  lefydd  erill.  Ma 
Mishtir  yn  gwbod,  medde  fe,  yn  llaw  pwy  ma’r  whip. 

JAC  HUGHES  :  Odi,  odi  ;  falle  caiff  e  wbod, 
cyn  Clyngia,  yn  llaw  pwy  ma  rhwbeth  arall. 

ANN  JONES  :  Gad  hi  fanna,  Jac.  ’Dwy  i  ddim 
am  dy  weld  di’n  troi  whil  fawr  Carfyrddin  ;  ond  ma 
arna  i  ofon  fod  dy  drâddi  bron  âbod  erniddi  hefyd. 
Ond  ma  hi’n  bryd  i  fi  fynd  miwn.  Dishgwldi  eti  ddi, 
’nawr,  y  dyddie  nesa  ’ma,  Jac  bach.  Nosweth  dda  i 
ti.  (Y  ddau  yn  mynd  allan  gyferbyn  ai  gilydd.) 

Llen. 

Golygfa  3. 

[Y sgubor  yr  A  llt  Fawr.  Bwrdd  bychan  yn  y  canol 
âg  un  gannwyll  arno.  Cadair  yn  ymyl,  a  mainc  neu 
ddwy  ymhellach  oddiwrthi .  Amaethwyr  cyfrifol  yn 
eistedd  arnynt.  Amryw  amaethwyr  eraill  au 
meibion  yn  eistedd  neu  orwedd  yn  y  gwellt  ar  hyd  a 
lled  yr  ysgubor.  Y  mae  tua  hanner  awr  wedi  deg 
o}r  gloch  y  nos?\ 

DAFYDD  JONES  :  W  i’n  cinnig  Elias  Jones, 
fel  arfedd,  i’r  gader. 

LEWIS  DAVIES  :  Ma’n  bleser  ’da  fi  eilio 
cinnig  Dafydd  Jones. 

DAFYDD  JONES  :  Dyna  fe  ;  pawb  sy  drostoî 
Pawb! 

ELIAS  JONES  (yn  dod  aty  bwrdd,  acyn  codi  ar  ol 
eistedd)  :  Wel,  gyfillion,  ’dw  i  ddim  yn  meddwl  bod 
ishe  areth  fawr,  heno  ’to.  Ma  gyda  ni  faterion 
pwysig  idd  u  trin,  a  mi  fydde  cystled  i  ni  fynd  at  yn 
gwaith  ar  unwaith.  Pwy  sy  ’ma  gynta  â  gair  ar  i 
feddwl  e,  ne  ginnig  i  roi  o  fiân  y  cwrdd  ? 

JAC  HUGHES  :  Mr.  Cadirydd,  fe  wyddoch  i  ni 
ffurfio  Undeb  Amithwyr  Plwyf  Lîannon  yn  y  fan 
yma  fishodd  yn  ol,  a  bod  y  rhan  fwya  o  ffermwyr  y 
plwyf  wedi  uno  ’da  ni,  i’r  diben  o  symud  y  gorthrwm 
sy  arnon  ni.  Ma’n  ddrwg  iawn  ’da  ti  nag  ôs  dim  byd 
o  fawr  gwerth  wedi  neud,  o  hynny  hyd  yn  awr. 

Beth  well  ŷn  ni  o  gwrdd  a  chwrdd,  a  sharad  a  sharad, 
a  neb  yn  gneud dim  ?  Ma’r  trethi’n drymach  o  lŵer 
nag  y  buon  nhw,  a’r  degwm  yn  drebel  y  peth  y 
gweison  ni  e.  Ond  dyma  ni,  fel  lloi,  yn  godde 
a  godde  popeth.  Ma  pob  plwyf  arall,  o  Deifi  i 
Lwchwr,  yn  wenfflam,  a  ninne’n  daîa  i  fod  fel  brwyn 
glishon.  Os  godde  a  newn  ni,  godde  a  gewn  ni. 

ELIAS  JONES  :  Os  cinnig  ’da  chi,  Jac  Hughes  ? 
(Jac  yn  ysgwyd  ei  ben.)  O,  dim  ar  hyn  o  bryd! 
O’r  gore. — Wel,  dyna  ddechre  go  dda,  ta  beth.  Mi 
wela  fod  gan  Mr.  Lott,  Goitre  Wen,  rwbeth  i  weyd 
tho  ni. 

WILLIAM  LOTT  (amaethwr  bonheddig  ar  ei 

draed)  :  W  inne,  Mr.  Cadirydd,  yn  timlo  bod  ishe 
gneud  rhwbeth.  Ma’r  biche  ŷn  ni  denyn  nhw  yn 
ddigon  i  wasgu’r  cryfa  ohonon  ni,  heb  son  am  y 
gwanna.  Fe  fuo  i’n  overseer  llynedd,  fel  y  gwyddoch 
chi  gyd,  ag,  wrth  gwrs,  yn  gneud  y  ngwaith  amddim. 
Casglu’r  arian,  a’u  rhoi  nhw  drwadd  i’r  cashêr  ;  a 
hwnnw  a’i  debig  yn  mynd  â’r  grym  at  u  hiws  u 
hunen.  Yn  wir,  w  i’n  meddwl  ta’r  enw  gore  ar  y 
Poor  Rate  newydd  ’ma  yw  Aristocracy  ratey  a  mi 
glŵes  ma  dyma  y w  i  henw  hi  tua  Llangadog  a  phen 
ucha’r  Shir  ’ma. 

DAFYDD  JONES  :  Itha  enw  erni  ddi  hefyd. 

WILLIAM  LOTT  :  A  dyma’r  cwnstabiied 

newydd  ’ma,  i  ofalu  am  Gymry  Shir  Gâr  ;  a’r 

Inspector  sy  drwstyn  nhw,  yn  câl  i  bedwar  cant  a 
hanner  o  bunne’r  flwyddyn.  Byth  na  chyffro  i, 
ôdd  na  ddim  galwad  am  denyn  nhw.  Ma’n  râts  ni, 
’nawr  yn  saith  a  whech  y  bunt,  ac  os  eiff  hi  ’mlân 
fel  hyn,  ryw  bŵer  yn  rhagor,  fe  fyddan  yn  whigen, 
cyn  hir,  gewch  weld. 

JAC  HUGHES  :  Pam  na  newch  chi  rwbeth  te, 
Mr.  Lott.  Ych  chi’n  ddyn  a  alle’n  harwen  ni. 

WILLIAM  LOTT  :  Ma  Jac  Hughes,  Mr.  Cadir- 
ydd,  am  wbod  pam  na  ’na  i  rwbeth!  Syndod  mawr! 
’Chydig  ma  e’n  wbod  beth  wedes  i  wrth  yr  overseer, 
a  mor  ddrwg  yw  ’nghownt  i  ’da  Mr.  Goring  a’i 
Agent  oblegid  y  degwm,  a  ’da’r  Ficer  oblegid  y  dreth 
eglws.  ’Dw  i  ddim  yn  spario  neb  o’r  gwŷr  mawr 
’ma,  Syr,  pan  gelo  i  gyfle,  nagw’n  wir  i  chi. 

LEWIS  DAVIES  :  W  i’n  ifanc  i  sharad,  Mr. 
Cadirydd,  a  ma  ’da  fi  bob  parch  i  Mr.  Lott,  Goitre 
Wen.  Cyfell  y  gwan  yw  e,  fel  y  ceso  i  wbod  cyn 
hyn,  fwy  nag  unwaith.  Ond  w  i’n  meddwl  hefyd 
fod  ishe  mwy  na  sharad  â’r  gwŷr  mawr  am  y  pethe 
hyn.  Ma  u  crwyn  nhw’n  rhy  dew  i  dimlo  ergid  gair. 
Ma’n  rhaid  u  cyrradd  nhw  drw  ryw  ffordd  arall,  yn 
shiwr  i  chi. 

DAFYDD  JONES  :  Itha  gwir,  Lew  Tirbach  ; 
a  ma’n  rhaid  cadw  hynny  yn  y  golwg  o  hyd,  heno,  ne 
welwn  ni  fawr  yndod  o’r  cwrdd  hyn  ’to. 

HENRY  LEWIS  :  Mr.  Cadirydd,  eglwyswr  w  i, 
fel  ŷch  chi’n  gwbod,  ond  w  i  mor  selog  â  neb  dros 

yr  Undeb  ma.  Ma  ’da  ni  bŵer  o  bethe  ma  ishe  u 
gwella  nhw  ym  mhlwyf  Llannon  :  w  i  gyda  chi  i’r 
carn  ar  hyn — ond,  wedyn,  ’dw  i  ddim  am  neud  dim 
yn  grôs  i  gyfreth  y  ngwlad.  W  i  am  fod  yn  ddilad 
ufudd  i’r  frenhines  Victoria  (Duw  a’i  cadwo’n  hir  i 
deyrnasu  drwston  ni  !)  Ma  rhai  ohonoch  chi’n 
ifancach  na  fi,  a  ma’ch  gwâd  chi’n  fwy  pôth,  wy’n 
gwbod  ;  ond,  yn  wir  i  chi,  ’dw  i  ddim  am  weld  y 
pethe  ddigwyddodd  wrth  Gât  Porthyrhyd  ag  wrth 
Gât  y  Bolgod  yn  digwdd  yn  y  plwyf  hyn.  Chewn  ni 
byth  gyfiawnder  drw  anghyfiawnder — na  chewn 
byth.  Ma  gyda  ni  ddynon  drwston  ni  yn  y  Parla- 
ment,  a  fe  allan  nhw  ddadle’n  cês  ni  yno,  ond  iddyn 
nhw  i  ddiall  e.  Ag  os  na  allan  nhw  gâl  tro  ar  y 
Senedd,  fe  allwn  hala  pitishwn  ar  i  union  at  y  Fren- 
hines  i  hunan.  Na,  wir,  dw  iddim  am  weld  neb  o’r 
dynon  ifenc  ’ma  yn  y  ja.il,  ne  ar  y  grogbren,  ne 
draw  tuhwnt  i’r  môr  yn  Tasmania. 

WILLIAM  LOTT  :  W  inne’n  dala  ’da  Henry 
Lewis,  Penllwyngwydr,  Mr.  Cadirydd.  Er  cymint 
yw’n  cam  ni,  ma’n  rhaid  i  ni  ddadle’n  hachos  ar  dir 
cyfreth.  Fydd  dim  ishe  hala’r  Seventy-lhird  a’r 
Dragwns  lawr  i  edrych  ar  ol  dynon  fydd  yn  gneud  fel 
hyn. 

JAC  HUGHES  :  W  i’n  gweld,  Mr.  Cadirydd,  i 
ble’r  ŷn  ni’n  dod.  Cwrdd  clebran  fydd  hwn  ’to,  a 
chwrdd  gneud  dim.  Clindarddach  drain  dan  grochon 
yw  hanes  Undeb  Amithwyr  Plwyf  Llannon  ;  ag 

os  ewn  ni  at  y  Parlament ,  ne  i  seino  pitishwn,  a  bod 
hwnnw  cyd  â’r  sgubor  ’ma,  fe  fydd  yr  ifanca  sy 
’ma’n  hen  i  wala  cyn  daw  tro  ar  fyd. 

(Dai'r  Cantwr  a  Shoni  Sgubor  Fawr  yn  dod  i 
mewn  ar  ganol  yr  araith.) 

DAI’R  CANTWR  :  Da  ware,  machan  mowr  i! 

SHONI  SGUBOR  FAWR  :  Ie,  weda  inne.  Y 
Gorin  a’i  Agent — i  gythrel  â  nhw! 

WILLÎAM  LOTT  (yn  dawel)  :  Pwy  yw’r  rhein, 
Henry  Lewis  ? 

HENRY  LEWIS  (yr  un  modd)  :  Dai’r  Cantwr,  y 
Baîedwr,  a  Shoni  Sgubor  Fawr,  yr  ymladdwr — 
plant  y  cythrel. 

WILLIAM  LOTT:  (eto)  Wefre  done  for.  Thefatis 
in  the  fire.  I  can  see  where  this  is  going  to  end. 

JAC  HUGHES  :  Ma’n  dda  gen  i  weld  yma, 
Mr.  Cadirydd,  ddoiddyn  sy’n  gneud  rhwbeth  gyda 
sharad.  Rhowch  dderbyniad,  gyfillion,  i  Ddai’r 
Cantwr  a  Shoni  Sgubor  Fawr.  Ych  chi  gyd  yn 
gwbod  u  hanes  nhw  ;  ond  mi  weda  i  chi  unpeth  na 
ŵyr  pawb  ohonoch  chi  ddim  am  dano  fe.  Y  ddoi 
fachan  hyn  a  rhywrai  erill  tu  fas  i  ni  nâth  y  tipyn 
a  nesbwd  ar  Gât  yr  Allt  ma,  ar  y  cynta  o  Awst. 

LEWIS  DAVIES  (ac  eraill)  :  Hwre!  Hwre! 

HENRY  LEWIS :  Fe  wela’chbod  chi  ary  llwybyr 
i  ddistriw,  mechgyn  bach  i.  W  i  wedi’ch  rhybuddio 

chi,  adyma  fi  a  Mr.  Lott  yn  golchi’n  dwylo  orwth- 
och  chi.  W  i’n  gobitho’n  fawry  cadwch  chi  rhog 
tywallt  gwâd.  Nos  da!  (Henry  Lewis  a  William 
Lott  ac  eraill  o’r  ffermwyr  cefnog  yn  mynd  allan.) 

LEWIS  DAVIES  :  Mi  wela,  Mr.  Cadirydd,  y 
bydd  yn  rhaid  i  ni>  ffermwyr  llai,  ymladd  y  batl  ; 
ond  gadwch  i  hynny  fod.  Am  a  dâl  hi’n  awr! 

SHONI  SGIJBOR  FAWR  :  le,  myn  diain  i,  am  a 
dâî  hi.  I  gythrel  â  phob  scriw! — Cân,  Dai  bach! 
Cân  bennilî  neu  ddoi  am  y  “Porthyrhyd  Lion.,> 
’Dyw’r  hen  gân  fawr  o  beth — mi  wn  i  gyment  â 
hynny — ond  mi  nei  di  rwbeth  oheni  ddi,  ddaîa  i 
goron. 

DAI’R  CANTWR  :  Caton  pawb,  Shoni,  ciân  dy 
hunan  witha.  Dirshefon  i,  cha  i  byth  lonydd  gita’r 
giaffar  sy  gen  i  ’nawr. 

SHONI  SGUBOR  FAWR  :  Dere,  dere,  Dai’r 
Cantwr.  Bachan  diain,  paid  â  godde  dy  gymell. 

DAI’R  CANTWR  :  Wel,  os  ôs  rhaid  i  fì,  cianwch 
chi,  fechgyn  bêch,  y  byrdwn.  Ma  hwnnw  fel  hyn  : 

“  Wrth  Gât  Pontyrhyd,  wrth  Gât  Pontyrhyd, 

Fe  loriodd  Rybeca’r  gelynion  i  gyd.  ’  ’ 

(yn  canu'r  faled  a  ganlyn)  : 

“  Poor  Ianto  the  Lion  they  all  failed  to  find, 

His  cheese  and  his  butter  v/ere  left  too  behind  ; 

Farev/ell  to  his  crockery,  and  spokes  of  the  cart, 

His  life  he  thought  sweetest,  and  then  made  a 
start. 

Cytgan  :  Wrth  Gât  Pontyrhyd,  &c. 

The  Lion,  though  frightened,  lay  still  among  cowsf 
And  now,  well  ashaméd,  has  made  many  vows  ; 

If  'Beca  will  pardon  his  former  offence, 

He’ll  not  meddle  with  tollgates  on  any  pretence. 
Cytgan  :  Wrth  Gât  Pontyrhyd,  & c. 

Ym  mysg  y  constebli  ’roedd  constab  lled  smart, 

A  ddwedai’r  ymladdai  â'r  hen  Bonapart  : 

Ond  pan  ddaeth  Rybeca  at  Gât  Pontyrhyd, 

'Roedd  Dic  o  Forgannwg  mewn  llewyg  yn  fud. 
Cytgan  :  Wrth  Gât  Pontyrhyd,  &c. 

The  smith  had  thought  proper  to  make  his  retreat, 
Good-bye  to  the  Toll-house,  farewell  to  the  Gate. 
'Roedd  utgorn  Rybeca  yn  swnio  fel  cloch, 

A  chwatodd  y  chwiwgi  yn  gymysg  â’r  moch. 

Cytgan  :  Wrth  Gât  Pontyrhyd,  wrth  Gât 
Pontyrhyd, 

Fe  loriodd  Rybeca’r  gelynion  i  gyd.” 

ELIAS  JONES  :  Da  iawn,  wir,  y  baledwr  o 
Lancarfan ! 

DAFYDD  JONES  (ac  eraill):  Hwre!  Hwre! 

JAC  HUGHES  :  Ma  hwyl  yn  beth  da,  Mr. 
Cadirydd,  a  w  i  mor  barod  â  neb  i  ddiolch  i  Ddai’r 
Cantwr  am  godi  tipyn  ar  yn  hysbryd  ni  ;  ond  ma’a 
rhaid  i  ni  drefnu  rhwbeth  heno,  cyn  madel,  ne  fe 
fyddwn  yn  yr  unfan  am  fìsh  arall — ond  byddwn  ni  ? 

ELIAS  JONES  :  Digon  gwir,  Jac  Hughes.  Wyt 
ti’n  barod  âdy  ginnig  o’rdiwedd,  ’ngwas  i  ? 

JAC  HUGHES  :  Odw,  o’r  diwedd  ;  a  chystled  i 
fi  adel  y  gath  o’r  cwdyn  fan  hyn.  ’Dôdd  e  ddim  yn 
ddrwg  i  gyd  ’da  fi  i  weldLott  a  Henry  Lewis  a  rhwrai 
erill  yn  mynd  mas,  gynne.  Wnewn  ni  ddim  â 
dynon  glastwredd  ynglŷn  â’r  pethe  hyn  sy  ’da  ni 
mwn  llaw.  All  hands  to  the  wheel  am  deni,  os  dim. 

DAFYDD  JONES  :  Itha  gwir.  W  i  gyda  ti, 
Jac,  i’r  carn. 

JAC  HUGHES  :  Yn  awr,  ma’ch  meirch  chi  gyd 
yn  barod,  a’ch  arfe  a’ch  dillad,  gobitho.  Goring 
yw’n  gelyn  penna  ni,  ontefe  ?  Ag  Edwards,  Gelli- 
wernen,  yw’r  ail.  Ag  am  wn  i  nag  yw’r  Agent  yn 
wâth  na’i  fishtir,  achos  ’dyw  Goring  ddim  yma  ond 
withe,  a  ’dyw  e  ddim  yma  ’nawr.  On  i  ar  y 
cynta  am  ymosod  ar  y  Plas,  ond  beth  gwell  i  ni  o  drio 
sithu  deryn  sy  heb  fod  ar  y  nyth  ?  Ar  Gelliwernen  y 
ma’n  rhaid  i  ni  daro,  a  ’dôs  dim  arbed  i  fod  ar  y 
cnâf  sy  ’no. 

DAFYDD  JONES  :  Itha  gwir.  Scamp  yw  e,  fel 
y  gwn  i’n  rhy  dda. 

JAC  HUGHES  :  Y  mhîan  i  yw  i  ni  gwrdd  am 
unarddeg  o'r  gloch,  nos  Fercher  nesa,  wrth  y  Red 
Lion.  Fe  drefniff  Shoni  a  Dai,  fe  wn,  â  gwŷr  Myn- 
ydd  Sylen  a  Phontyberem  i  fod  yno  mewn  pryd. 

SHONI  SGUBOR  FAWR  :  Trust  me,  machan 
bach  i. 

JAC  HUGHES  :  Fydd  neb  mor  ffol  âg  anghofio’r 
cyrn  a’r  arfe,  ma’n  debig.  Hyd  hynny,  ’te,  (í  tafod 
dewi  M  yw’r  gair  i  bawb. 

ELIAS  JONES  :  ’Rych  chi  gyd  yn  gwbod  pwy 
fydd  RYBECA. 

JAC  HUGHES  :  ’Dôs  gen  i  ddim  ond  gobitho  y 
bydd  hwnnw’n  dilwm  o’r  anrhydedd.  W  i’n  dechre 
gweld  y  tân  yn  cynnu  ar  y  Mynydd  Bach,  ag  os  na 
chynniff  y  brwyn,  fe  losgifí  yr  ithin. 

ELIASJONES  :  Nos  Fercher,  'te,  am  un  arddeg 
o’r  gloch.  Gloywch  ych  arfe,  mechgyn  i.  Adyma 
i  chwi  eto  adnod  y  frwydr  :  *  ‘  A  hwy  a  fendithiasant 
Rybeca,  ac  a  ddywedasant  wrthi,  etifedded  dy  had 
borth  dy  gaseion.” 

LEWIS  DAVIES  :  W  i’n  cinnig  yn  bod  ni’n 
diolch  yn  fawr  i’r  Cadirydd  am  i  waith  heno  ’to. 
Hen  le’r  batlo  am  ryddid  cydwybod  yw’r  Allt  Fawr 
’ma,  fel  y  gwyddoch  chi,  a  ma’n  dda  ’da  fi  fod  ma 
Eîias  ’to  i  godi  llef  yn  erbyn  gorthrymwyr. 

DAFYDD  JONES  :  Wi’n  eilio’r  cinnig  o  ’ngha- 
lon.  Fe  nillwyd  yr  hen  fatls,  a  fe  nillir  hon  ’to, 
ond  bod  yn  ffyddlon. 

LEWIS  DAVIES  :  Gnewch  yr  arwdd  arferol,  ’te, 
gyfillion.  (Pawb  yn  curo  dwylo,  a  llefain  “  Hwrel 
Hwrel  ”) 

ELIAS  JONES  :  Diolch  yn  fawr  i  chi  gyd.  Ma’r 
cwrdd  ar  ben.  (Pawb  yn  myned  allan .) 


Llen. 

ACT  II. 

Golygfa  1 . 

[Ystafell  Miss  Edwards  yng  Ngelliwernen ,  tnag 
un  ar  ddeg  o'r  glochy  bore.] 

MISS  EDWARDS  ( merch  ifanc}  dal,  landeg,  wedi 
gwisgo'n  drwsiadus,  yn  dod  i  mewn.  Ann,  y  forwynt 
yn  codi'r  vase  flodeu  oddiar  y  bwrdd  bychan  ar  ganol 
yr  ystafell ,  ac  yn  ysgwyd  y  llwch  oddiar  y  bwrdd  yn 
ysgyfala)  :  ’Dôs  ’ma  fawr  gwaith  yn  mynd  ’miân 
yma  heddy,  Ann.  Ych  chi  fel  se  chi'n  cered  yn 
ych  cwsg,  ferch.  Beth  sy  arnoch  chi,  gwedwch  ? 

ANN  JONES  :  ’Dôs  dim  byd  arna  i,  Miss 
Edwards,  am  wn  i. 

MISS  EDWARDS  :  Ma’n  rhaid  fod  rhwbeth, 
Ann.  Codwch  ych  calon,  ferch  ;  'dyw'r  byd  ddim 
ar  ben,  er  i  fod  e'n  ddigon  drwg. 

ANN  JONES  :  Y  dynon  sy  yndo  fe  sy  witha, 
Miss  Edwards. 

MISS  EDWARDS  :  Ych  chi’n  reit,  Ann.  Yn 
ni*n  byw  mewn  diddie  cymysglyd  u  gwala,  ond  ŷn 
ni  ?  Chlywa  i  ddim  ond  am  dorri  gâts  a  llosgi  tai,  a 
phoeni  dynon  diniwed.  ’Dôs  dim  rhyfedd  yn  y  byd 
fod  y  Llwodreth  yn  hala  swjwrs  i  Landyfri  a  Bertŵe, 
a  bod  shwd  lanast  yn  nhre  Carfyrddin.  Ddath 

pethe  ddim  idd  u  lle  yn  y  wlad  ’ma,  medde  nhad, 
oddar  dyddie'r  Chartists. 

ANN  JONES  :  0  wir  ;  ’dw  i'n  gwbod  dim  am  y 
rheiny,  Miss  Edwards. 

MISS  EDWARDS  :  Wâth  i  chi  heb  wbod,  Ann. 

ANN  JONES  :  Ma  pethe’n  dwel  ’da  ni  yma, 
trw  ddiolch. 

MISS  EDWARDS  :  Odyn,  Ann,  ma  nhw  ;  ond 
ma  ama  i  ofon  y  daw  hi’n  storm  yma  hefyd,  cyn  hir. 

ANN  JONES  :  Pam  ŷch  chi’n  gweyd  felna, 
Miss  Edwards  ? 

MISS  EDWARDS  :  ’Dyw  pethe  ddim  fel  y  buon 
nhw  yn  Llannon,  medde  nhad.  Cuwch  cwd  â  ffetan 
yw  hi  ’ma’n  awr,  ys  amser.  ’Dyw’r  ffermwyr  ifenc 
’maddim  fel  utade  ;  w  iy n  gallu  gweld  hynny. 

ANN  JONES  :  Ma  arna  i  ofon  ma  chi  sy’n  mynd 
i  ’r  pruddglwyf  yn  awr,  Miss.  ’  Dy w  hi  ddim  yn  dda  i 
chi,  mwy  na  finne,  fynd  i  gwrdd  â’r  gofid. 

MISS  EDWARDS  :  O,  Ann  fach,  ma  llŵer  o 
bethe ’n  mynd  trw  meddwl  inne,  y  dyddie  hyn.  ’Dy w 
nhad  ddim  cystled  i  iechyd  âg  y  buws  e,  a  ma  ’i 
waith  e  yn  dodi  wrtho  fe’n  fwy  nag  ôdd  e,  slwer 
dydd.  ’Rodd  e  ar  gefen  i  geffyl  ’ma,  ar  hyd  y 
blynydde,  ond  ma  ’ma  rwrai,  erbyn  hyn,  sy  am  i 
dynnu  fe  oddamo  fe.  ’Dywdyn  syddim  wedi  arfedd 
câl  i  groesi  ddim  yn  gallu  godde  tafode’r  dynon 
bach  mân  ’ma,  Ann. 

ANN  JONES  :  W  i’n  gweld  nag  ŷch  tad  ddim 
cystled  âg  y  gweles  i  e,  ond  fe  wyddoch  chi,  Miss 
Edwards,  fel  finne,  nag  y w  hi  ddim  yn  fyd  gwyn  ar  y 
ffermwyr  hefyd,  â’r  holl  drethi  ma  sy  ernyn  nhw. 

MISS  EDWARDS  :  Fuws  hi  ariod  yn  fyd  gwyn 
ar  ffarmwr,  os  grindwch  chi  arno  fe’n  gweyd. 

ANN  JONES  :  All  hi  ddim  bod  yn  wyn  iawn 
ernyn  nhw,  beth  bynnag  wedir.  ’Da’r  degwm 
mawr  ’ma,  aJr  dreth  eglws,  a'r  cwnstebli  newydd 
’ma,  a'r  gâts  diddiwedd,  a’r  prishe  ishel,  fe  fydde'n 
smwythyd  i  lŵer  ohenyn  nhw  gâl  u  troi  mas  o’u 
llefydd. 

MISS  EDWARDS  ( mewn  ychydig  syndod)  : 

O  felna,  ife  !  Ble  dysgsoch  chi  bethe  felna,  Ann  ? 
Odych  chithe  am  fynd  yn  un  o  blant  Rybeca  ? 
Fydddim  ishe  i  chi  newidpŵer  arych  gwisg,  tabeth. 
Ma  plant  Rybeca  i  gyd  amdroi  yn  hen  wragedd. 

ANN  JONES  :  Tewch,  Miss  Edwards  fach  ; 
ma’n  ysbryd  inne,  fel  y  gwelsoch  chi  ginne,  yn  lled 
ishel  heddy.  W  i’n  timlo  dros  y  ffermwyr,  ag  yn 
gwbod,  ar  yr  un  pryd,  nag  ŷn  nhw  ddim  yn  mynd  eti 
ddi  yn  y  ffordd  ore  i  gâl  gwared  o’u  trwblon. 

MISS  EDWARDS  :  Ma  arna  i  ofon  ych  bod  chi, 
Ann,  yn  gwbod  mwy  nag  ŷch  chi’n  folon  adde. 
’Dyw  Jac  Hughes  ddim  yn  dod  at  y  tŷ  ’ma  mor 
fynych  heb  weyd  tipyn  o'r  hanes  tho  chi. 

32 


RYBECA 


ANN  JONES  :  0,  Miss  Edwards  fach!  'Dw  i'n 
gwbod  dim  mwy  na'r  marw  am  Rybeca  drw  Jac 
Hughes.  Yn  wir,  ’dyw  e  ddim  yn  poeni  ben  ffordd 
hyna,  am  wn  i. 

MISS  EDWARDS  :  Mi  gweles  i  e  ddo  gyda  doì 
hen  lanc  go  scaprwth  u  golwg,  a  wir,  ’d  ôn  i  ddim  yn 
lico’r  olwg  ’nath  e  i  hunan  arna  i.  Mi  wedodd 
rwbeth  na  ddylse  fe,  hefyd,  ynghylch  y  degwm  wrth 
nhad  llynedd.  ’Ma  i  dad  e  i  hunan  yn  hiddu  gwell 
mab,  Ann,  a  ’dw  i  ddim  am  i  weld  e’n  fynych 
obothtu  Gelliwernen  ’ma  hefyd.  W  i  am  i  chi  gâi 
rhy wun  gwell  na  hwna  i  ddod  at  y  tŷ  hyn. 

ANN  JONES  :  Gwell  i  ni  adel  i  enw  fe  lle  ma  e’n 
awr,  Miss  Edwards.  W  i’n  meddwl,  ’da  llaw,  i  fod 
e ’n  fil  gwell  dyn  na ’i  dad,  beth  bennag  am  dad  .  .  . 

(Y  Ficer  yn  dod  i  mewn.) 

MR.  REES  :  Bore  da,  Miss  Edwards.  (Ann  yn 
tynnu  aty  drws.)  ’Dôs  dim  ishe  i  chi  gilo,  Ann.  A 
’da  llaw,  ma  gen  i  air  bach  i  ofyn  i  chi — beth  ŷch 
chi’n  feddwl  am  y  wlad  ’ma  ’nawr  ?  Dyma  i  chi 
ddiwedd  gwaith  y  Disenters,  ferch.  Ddysgson 
nhw’r  bobol  ariod  i  ufuddhau  i’r  gyfreth,  a  thalu 
parch  i’r  sawl  ma  parch  yn  ddiledus.  A  dyma’u 
cynnhia  nhw’n  dod  miwn  iddyn  nhw  yn  Shir  Gâr. 

ANN  JONES  :  Ma  pethe’n  go  dda  arnoch  chi, 
Syr,  ond  ŷn  nhw,  hyd  yn  hyn  ? 

MR.  REES  :  Odyn,  Ann,  ond  pwy  ŵyr  beth  all 
ddigwdd  mwn  diwarnod  ?  ’Dyw’ch  pregethwyr 
chi  ariod  wedi  dysgu’r  deg  gorchymyn  i’r  bobol. 
Dyma  chi’ch  hunan  ;  merch  y  Wern  Whith  ŷch  chi, 
ag  o  whith  y  mynnwch  chi  fynd  ;  hibo’r  eglws  i  lawr 
i  hen  gapel  Tynewydd  o  hyd.  Ond  wedi  mynd  yno, 
drw'r  tew  a'r  tene,  chlywsoch  chi  ddim  sôn  am  y 
Deng  Air  Deddf  yno  ,  do  fe  ? 

ANN  JONES  :  Mi  glŵes  beth  gwell  na’r  ddeddf 
yno,  Syr. 

MR.  REES  :  Falle  hynny  ;  ond  ma’r  ddeddf  i 
ddod  o  flân  yr  efengyl,  Ann.  Ar  y  ddeddf  ma’r 
efengyl  yn  sefyll. 

ANN  JONES  :  Dyna  chi,  Syr  ;  wyddwn  i  ddim 
o  hynny  ;  ond  dyna,  wn  i  fawr  i  gyd,  Mr.  Rees. 

MR.  REES  :  Dyna’r  gorchymyn,  Na  ladrata.,> 
’Tyse  hwna  wedi  câl  i  ddysgu  a’i  ddysgu  i’r  wlad 
’ma,  mi  fydde  ma  lai  o  ddwgyd  a  distrwa  eiddo  pobol 
erill  na  sy. 

ANN  JONES  :  Falle  bydde  fe,  Syr.  Ma  ishe’r 
gorchymyn  yna  ar  rwrai  heblaw  plant  Rybeca, 
medden  nhw. 

MR.  REES  :  Ar  bwy,  Ann  ? 

ANN  JONES  :  Maddiwch  i  fi,  Syr,  ond  w  i’n 
meddwl  na  nele  fe  fawr  o  ddrwg  i’r  rhai  sy’n  i  adrodd 
e  fynycha  idd  i  gofio  fe  withe. 

MR.  REES  (yn  syn)  :  Y  ferch!  Beth  yw’ch 
meddwl  chi  ? 

ANN  JONES  :  Na’r  gorchymyn  sy’n  i  ddilyn  e, 
“  Naddwg  gam-dystiolaeth  yn  erbyn  dy  gymydog.,, 
Ond  esguswch  fi,  Syr,  am  roi  swllt  am  swllt  fel  hyn. 
W  i’n  nabod  yn  lle  fynycha,  a  w  i’n  gweld  hefyd  ma 
nid  fan  hyn  ma’n  lle  i  ’nawr.  (Yn  myned  allan.) 

MISS  EDWARDS  :  Ma  merch  y  Ẃern  Whith 
wedi  gneud  yn  o  dde  â  chi,  Mr.  Rees,  o'r  diwedd. 
Chaiff  neb  fawr  yn  spâr  ’da  Ann. 

MR.  REES  :  Hen  groten  neis  yw  hi,  er  hynny. 
Ych  chi’n  gwbod  ble  ma  i  châl  hi,  bob  amser. 
Ofynna’i  iddi  byth  ’to  amddod  i'r  eglws. 

MISS  EDWARDS  :  Na,  ’dyw  gwŷr  yr  Hen  Gapel 
byth  yn  troi  i’r  eglws. 

MR.  REES  :  Nagyn,  mi  wn  ;  a  ma’u  gwinidog 
nhw  fel  llew  yn  erbyn  y  degwm  a’r  dreth  eglws,  byth 
a  hefyd.  Dynon  fel  hyn  sy  wedi  dechre  cynhyrfu’r 
wlad. 

MISS  EDWARDS  :  Wel,  shwd  buws  hi  arnoch 
chi  ’da’r  ffarmwyr  ? 

MR.  REES  :  Gweddol,  yn  wir  i  chi,  ar  y  gore. 
Ma  rhai  ohenyn  nhw’n  rhesymol  u  gwala.  ’Dôs  dim 
ishe  achwyn  ar  Hughes,  Tyisha,  nag  ar  Jones,  y 
Durclawdd  Fach,  nag  ar  Williams,  Brynwthan,  nag 
ar  Dafis,  Clochrie.  Ma  nhw’n  folon  i  bopeth  sy’n 
deg. 

MISS  EDWARDS  :  Da  iawn  bod  rhwrai  fel  hyn. 

MR.  REES  :  Fe  synnes  dipyn  at  wr  Penlwyn- 
gwydr.  Odd  e  dipyn  yn  ffyrnig  yn  erbyn  y  degwm 
newydd  ’ma,  ag  yn  erbyn  treth  newydd  y  tlodion. 
Wedodd  e  fawr  tho  i  am  y  cwnstablied,  ond  ôdd  e’n 
ofni  y  bydde  hi’n  ddrwg  yn  y  man  o  achos  y  ffyrdd, 
ag  o  achos  y  gâts.  Odd  e  lawr  yn  drwm  ar  Mr. 
Goring,  ag  ar  ych  tad,  a  cheso  inne  ddim  bod  yn 
rhydd  ’dag  e,  heb  grasad  neu  ddwy.  Arnon  ni  y  bydd 
y  bai,  medde  fe,  os  eiff  hi’n  dyrfe  a  llyched  ’ma. 
’Dyw  e  i  hunan  ddim  am  neud  dim  yn  erbyn  y 
gyfreth,  wrth  gwrs  ;  ond  ma  e’n  ofni  fod  ’na 
rwrai  sy  am  gymryd  popeth  yn  u  llaw  u  hunen,  a 
hynny  cyn  hir. 

MISS  EDWARDS  :  W  i’n  gobitho  na  ’na  nhw, 
ddim  niwed  i  nhad,  ta  beth.  ’Dyw  e  fawr  o  gownt 
y  dyddie  diwetha  ’ma.  Chododd  e  ddim  o’i  wely 
heddy,  a  ma  mam  ar  y  llofft  yn  i  dendo  fe  trw’r  bore. 
Ma  mwy  yn  pwyso  ar  nhad  na  ma  neb  yn  feddwl. 
Os,  yn  wir,  ma  byd  o  ofid  ar  nhad,  wy’n  gweld. 
Ond  shwd  buws  hi  amoch  chi  tua’r  Allt  Fawr,  Mr. 
Rees  ?  ’Dôs  gen  i  fawr  o  gewc  ar  Elias  Jones,  ma’n 
rhaid  i  fi  weyd. 

MR.  REES  :  Wir  i  chi,  ma  Elias  Jones,  fel  Ann  ; 
ŷch  chi’n  gwbod  ble  ma  i  gâl  e.  Thriiff  e  ddim 
dangos  dwy  wyneb  i  chi,  ware  teg  iddo  fe.  On  ni 
gyd  yn  i  châl  hi’n  ddidrugaredd  ’dag  e,  o’r  top  i’r 

gwilod.  Parsel  o  sgowndrels  ôn  ni  gyd,  yn 
marchogeth  y  plwyf  i  farwoleth.  Odd  dim  dofi 
ar  i  dafod  e.  Mi  tries  e  âg  apêl  Mr.  Johnes,  Dole 
Cothi,  at  y  Cymry  fel  pobol  grefyddol,  ond  mynd  yn 
fwy  dros  ben  llestri  ôdd  e  o  hyd.  Fe  fuws  unwaith 
bron  a  tharo  llw,  ond  mi  cofies  i  e  i  fod  e’n  ddiacon 
yn  Sardis,  Llanedi,  a  mi  gadwodd  well  comand  ar  i 
dafod  wedyn.  Ond  eto,  tiru  fynne  fe,  hyd  y  diwedd, 
fod  ishe  newid  mawr  ar  bethe,  a  na  ddele  dim  trefen 
ar  Lannon  heb  angladd  ne  ddwy. 

MISS  EDWARDS  :  Clywwch  chi’r  dyn  ynfyd ! 

MR.  REES  :  Wel,  wn  i  ddim  beth  sydd  i  ddigwdd, 
ond  cadwch  y  pethe  hyn  orwth  ych  tad.  Falle  eiff 
y  storom  hibo  heb  iddo  fe  wboddim  arndeni. 

MISS  EDWARDS  :  Y  dynon  ifenc  ’ma  sy  arna  i 
fwya  o  ofon.  ’Dôs  wbod  yn  y  byd  beth  ’na  nhw, 
unwaith  y  dechruan  nhw. 

MR.  REES  :  Chlywes  i  neb  ohenyn  nhw’n 
gweyd  fawr,  hyd  yn  hyn,  os  nag  ŷn nhw’n  gwitho  o’r 
golwg.  Mi  ddala  i  i  gredu  ’to,  Miss  Edwards,  na 
fydd  yn  Llannon  fawr  neu  ddim  ond  swn,  a  fe  allwn 
odde  swn.  ( Yn  edrych  ar  ei  orior.)  Ma  hi’n  bryd  i 
finne  fynd,  wy’n  gweld.  Keep  your  pecker  up , 
Miss  Edwards,  a  gobithwch  y  gore.  Bore  da. 

( Yn  mynd  allan.) 

MISS  EDWARDS  :  Dyn  bach  itha  piwr  yw  e, 
wir.  Fe  fydde’n  drueni  iddo  fe  weld  gofìd  yn  i 
blwyf.  Ond  ma  'na  rwbeth  yn  gweyd  tho  i  ta 
gofid  weliff  e  ;  ond  w  i’n  ofni — ofni — na  fydd  i  ofid 
e  ddim  byd — ddim  byd — at  ofid — y  nhad.  (Yn 
myned  allan.) 


Llen. 

Golygfa  2. 

[Ffair  Llandeilo  Facli.  Standin  wlanen  a  standin 
lestri  coed  yn  y  golwg}  a  dwy  wraig  mewn  peisiau  a 
bedgynau,  a  sholau  bach ,  a  chapiau  Cymreig ,  y  tu  ol 
iddynt.  Y  mae’n  tynnu  at  hanner  dydd .] 

BETSI  HUGHES  :  Ma’r  hen  ffair  fach  »ma, 
Dafydd,  yn  mynd  yn  llai,  o  flwyddyn  i  flwyddyn,  Fe 
weles  i  ’ma  sgorodd  o  dda  a  moch  a  chyffyle  cyn  hyn, 
a  channodd  o  wŷr  a  gwishon  oddyma  hyd  Ddantwyn  ; 
ond  wela  i  ddim  ’ma  heddy  ond  rhyw  bipin  shew 
draw  fanco,  a  rhwbeth  ma’n  nhw’n  galw  “ Down  in 
the  coal  mine  ”  arno  fe,  a  rhw  gwplach  o  foch  nes 
yma,  a’r  ddwy  standin  hyn.  Y  gwir  wedodd  Shini 
Bach  y  Gwriddyn — y  bydde  raid  dod  â  channwll  liw 
dydd,  cyn  hir,  idd  i  gweld  hi. 

DAFYDD  HUGHES  :  Wir  i  ddyn,  ma  hi  dipyn 
yn  llai  nag  y  gweles  i  ddi,  Betsi.  Popeth  yn  mynd 
shag  i  lawr  wela  i,  y  dyddie  hyn. — Ond  beth  nethoch 
chi  o’r  ddoi  fochyn  ?  W  i’n  gweld  ych  bod  chi 
wedi  câl  gwared  ernyn  nhw. 

BETSI  HUGHES  :  Nes  i  ddim  cystled,  wir, 
Dafydd,  âg  ôn  i  wedi  feddwl.  Dwy  bunt  yr  un  geso  i 
am  denyn  nhw,  ag  ôn  nhw’n  gnaps  mawr,  a  fe 
fyddan  yn  barod  i’r  gilleth  ymhell  cyn  Yndolig. 
Tynn  iawn  ôn  nhw  i  roi  prish  i  fì,  a  fe  ffiles  yn  deg  â 
châl  mwy  na  dwy  bunt  yr  un. 

DAFYDD  HUGHES  :  Yr  argol  annwl,  Betsi! 
’Dyw  hynny  ddim  prish  y  blawd. 

BETSI  HUGHES  :  Chydig  o  flawd  geso  nhw, 
Dafydd,  ond  y  mish  diwetha.  Falle  galle  hi  fod  yn 
wâth,  yn  diwedd.  (Yn  nesu  aty  standin  lestri  coed.) 
Dyma  stwce  bach  tidi,  Dafydd  ;  ond  ’dôs  dim  ishe 
stwce  arna  i,  ar  hyn  o  bryd.  Wir,  dyma  ffiole  yn 
iawn,  ie,  wir  i  ddyn!  Beth  ŷch  chi’n  ddala  am  y 
Jfiole  ’ma,  wraig  fach  ? 

GWRAIG  Y  STANDIN  :  Grot  yr  un,  mam. 

BETSI  HUGHES  :  Beth,  beth  ?  Thales  i  ariôd 
fwy  na  chinog,  neu,  ar  y  mwya,  ddwy  ginog,  am 
ffiol.  Fe  ddŵan  am  dair,  os  bosib  ? 

GWRAIG  Y  STANDIN :  Naddŵan,  yn  wir,  mam. 
Ma  ddi’n  costi  mwy  na  thair  idd  u  gneud  nhw. 

BETSI  HUGHES  :  Wel,  mi  â  i  â  hanner  dysen, 
os  rhowch  chi  nhw  amddeunaw. 

GWRAIG  Y  STANDIN  :  Na,  wir,  alla  i  ddim, 
mam. 

BETSI  HUGHES  :  Am  beth  dŵa  nhw,  te  ? 

GWRAIG  Y  STANDIN  :  Mi  ’na  i  fargen  â  chi, 
mam.  Fe  gev/ch  yr  hanner  dysen  am  swllt  a  naw. 
Welsoch  chi  ariôd  shwd  rai  mawr  â  hyn. 

BETSI  HUGHES  :  Wir  i  ddyn  annwl,  ma  nhw’n 
go  brud  ’da  chi,  wraig  fach,  ond  wâth  i  chi  na  finne 
doethan  am  ddim.  Dyma  chi!  Rhowch  dair  yn  ol 
i  fi.  ( Yn  troi  eto  at  Ddafydd,  ac  yntau’n  gwneuthur 

ysgwydd  i  gilio.)  Dafydd,  'dôs  dim  ishe  i  chi  drio 
’ngwerthu  i  am  yr  ail  waith.  Ych  chi  wedi  bod 
drw'r  bore  yn  y  Ricriwtin,  ag  wedi  câl  cymint  â 
sy’ndda  i  chi.  Cadwch  chi  wrth  y  nghwt  i  ’nawr, 
machgen  i.  Fe  fydd  yn  rhaid  i  fi  droi  pen  y  ceffyl 
sha  thre  yn  y  fan. — 0  ie !  dan  gofio,  ŷch  chi’n  gwbod 
Dafydd,  beth  glŵes  i  fanne,  gynne  fach  ? 

SFDAFYDD  HUGHES  :  Nagw  wir.  Newydddrwg, 
fe  gynta. 

BETSÎ  HUGHES  :  Ie’n  shiwr  i  chi.  Fe  glŵes 
fod  Gruffydd  Vaughan,  yr  Inn,  a  rhyw  Ddaniel 
Lewis,  y  gwaudd,  wedi  u  cymryd  i'r  ddaîfa,  am 
helpu  i  dorri  Gât  y  Bolgod.  Odd  Gruffydd  Vaughan 
yn  dipyn  o  ddyn  'da’r  gwŷr  mawr,  hefyd,  er  bod 
pŵer  yn  gweyd  ma  hys  gyda'r  cwn  a  hei  gyda’r 
cadno  oedd  i  hanes  e. 

DAFYDD  HUGHES  :  Ma  tafarnwr  yn  gorffod 
bod  felna,  Betsi.  Dyn  piwr  iawn  y  gweles  i  e  bob 
amser,  pan  ôn  i’n  cadw’r  farchnad  yn  Bertŵe  ;  a 
fe  achubodd  y  mywyd  i,  ’dôs  dim  doi,  o  afel  lladron 
y  Whit.  Fe  welsoch  fysedd  rhai  ohenyn  nhw  yn  y 
car  gen  i,  pan  ddetho  i  ’nol  ;  ond  mi  fuse  ar  ben 
arna  i  ’sen  i  heb  gâl  drws  agored  yn  yr  Inn,  a  help 
Griffith  Vaughan,  y  nosweth  hynny.  I  gefen  e  sy 
’ma,  ond  mi  fydd  ’da  fi  barch  hyd  y  medd  i  wr 
yr Inn. 

BETSI  HUGHES  :  Sefwch  chi  ’nawr — odd  dim 
o  Vaughan  a  Lewis  i  ddod  yco  at  Jac,  i  Dyisha, 
prynhawn  fory  ?  Beth  wedodd  e  hefyd  ? 

DAFYDD  HUGHES  :  Pob  parch  i  Gruffydd 
Vaughan,  ond  ma  Jac  yn  saffach  heb  weld  neb  o 
blant  Rybeca.  Ma  gwâd  yr  hen  grwt  yn  ddigon 
berw’n  barod,  Betsi.  Hen  fyd  rhyfedd  yw  hwn. 
Gwedwch  chi  fynnoch  chi — mynd  o  ddrwg  i  wâth 
y  gwela  i  e. 

BETSI  HUGHES  :  Mi  glwes  y  gân  ’na  ddigon  ’da 
chi  heddy,  Dafydd.  Dewch  i  ni  fynd  i  edrych  am  yn 
pethe.  Fe  eiff  Jac  i  syndod  pan  glwiff  e  am  Vaughan 
yr  Inn.  Gwneiff,  wir.  ( Y  ddan  yn  mynd  allan .) 


Llen . 

Golygfa  3. 

[Gelliwernen,  tua  chanol  nos.  Yr  un  ystafelL 
Miss  Edwards  yn  edrych  yn  bryderus  tua’r  llawr 
ỳan  gwyd  y  llen .] 

MR.  REES  (yn  dod  i  mewn  ar  frys)  :  Miss 
Edwards  annwl !  Dw  i  ddim  am  ych  dychrynu  chi. 

MISS  EDWARDS  (yn  bur  gynhyrfus)  :  W  i’n 

gweld  y  cwbwl,  Mr.  Rees.  Ma  Rybeca  yn  Llannon ! 
O,  nhad  bach !  Beth  ddaw  ohono  fe  ?  Peth  fel  hyn 
sy  wedi  bod  yn  y  meddwl  i,  drw’r  dydd,  ag  O!  ma 
nhad  yn  wâl ! 

MR.  REES  :  Fe  obithwn  am  y  gore,  Miss 
Edwards,  ta  fel  daw  hi. 

MISS  EDWARDS  :  Ond  ble  ma  nhw’n  awr, 
Mr.  Rees  ?  Odyn  nhw  ar  y  ffordd  yma  ? 

MR.  REES  :  Triwch  ych  gore  i  fod  yn  daweL 
’Dyn  nhw  ddim  ar  bwys  Gelliwernen  ’to. 

MISS  EDWARDS  :  Ble  ma  nhw,  te  ?  Odyn 
nhw’n  mynd  i  ddod  lawr  yma  ? 

MR.  REES  :  Mi  dria  weyd  tho  chi  beth  wn  i. 
Fe  ddath  Tom  y  ngwas  i,  miwn,  ginne  fach,  a  fe 
wedodd  tho  i  fod  bothdu  bedwar  neu  bum  cant  o 
blant  Rybeca  wrth  y  Red  Lion.  Odd  e  ddim  yn  shiwr 
pwy  odd  neb  ohenyn  nhw,  achos  ôn  nhw  i  gyd  wedi 
duo’u  gwynebe,  ag  ôdd  y  rhan  fwya  ohenyn  nhw  ar 
gyffyle.  Odd  Rybeca  i  hunan  mwn  gwisg  wen 

I  gyd,  ag,  yn  wahanol  i  arfedd,  ar  geffyl  tywyll. 
’Dôdd  no  ddim  idd  i  glwed  ond  canu  cyrn  a  sithu,  er 
nag  ôn  nhw’n  sithu  at  ddim  byd  yn  benodol.  Ma 
nhw’n  gwbod  nag  ôs  neb  gatre  yn  y  Plas,  ond  y  rhai 
sy’n  carco'r  lle. 

MISS  EDWARDS  :  W  i’n  gweîd  pwy  fydd  yn 
rhaid  dala'r  storm.  Nid  Mr.  Goring,  ond — y  nhad! 
O,  nhad  bach !  Beth  'na  i,  Mr.  Rees  annwl  ?  Ma 
mam  gyda  nhad  ar  y  llofft,  a  dw  i  ddim  am  weyd 
dim  wrth  un  ohenyn  nhw.  Fe  alle  fod  yn  ddigon 
i  nhad. 

MR.  REES  :  Cymerwch  bethe  gam  bwyll, 
Miss  Edwards.  'Dyn  nhw  ddim  yn  gwbod  ’to  beth 
’na’n  nhw.  Ma  nhw’n  aros  am  rwrai  i  ddod  etyn 
nhw,  o  Fynydd  Sylen  a  manne  erill,  cyn  gnân  nhw 
ymosodiad  ar  unrhw  le,  a  falle  ma  sha  Phontar- 
ddyles  yr  ân  nhw,  i  ddial  am  fod  Vaughan  yr  Inn  yn  y 
ddaîfa. 

MISS  EDWARDS  :  W  i  felsen  i’n  specto,  ar  hyd 
y  dydd,  i  ble’r  ân  nhw.  ’Rŷch  chi  a  finne’n  gwbod 
fod  yn  wâth  gan  bŵer  o’r  fîermwyr  ma  am  y  nhad 
nag  am  Mr.  Goring.  Ma’r  Sgweier  yn  ddigon  pell 
fynycha,  a  nhad  sy’n  gorffod  godde  u  tafode  nhw  o 
hyd.  A  fe  fydd  raid  dala  ergid  y  storm  hefyd,  cyn 
y  bore,  gewch  chi  weid. 

(Twrw  cyrn  canu  ac  arfauyn  dynesu.) 

MR.  REES  :  Ma  pobol  Mynydd  Sylen  wedi  dodi 
Ne  ma  plant  Rybeca  Lîannon  wedi  penderfynu 
drostyn  nhw  u  hunen! 

MISS  EDWARDS  :  0,  Mr.  Rees!  Nid  i’r  Bont 
y  ma  nhw’n  mynd.  Beth  newn  ni  ?  0,  beth  newn 

ni  ?  Gwell  i  ni  fod  heb  y  gole  ’ma.  (Yn  ei 
ddiffoddi.)  Ma  nhw’n  ymyl  y  ty.  O,  mam  annwl! 
mi  fydde’n  well  iddi  hithe  roi’r  gole  mas.  0,  dyma’r 
cwbwl  yn  dod  i  ben!  Dyna  ergid  drw’r  ffenest  at 
nhad  !  Dyna  un  araîl !  Mr.  Rees  bach,  beth  ’na  i  ? 
Beth  ddigwyddodd  iddo  fe,  druan  ?  Gobitho  i  fod 
e’n  fyw  !  Mi  â  i’r  lan  i  weld! — O,  Dduw,  arbed! 
(Yn  mynd  allan.) 

MR.  REES  :  Beth  alla  i  neud  mewn  cês  fel  hyn  ? 
Tyswn  i’n  mynd  mas  etyn  nhw,  mi  fyddwn  fel 
regsyn  coch  i  darw  iddyn  nhw.  ’Dôs  ’da’r  bechgyn 
hyn  na  pharch  i  Ficer  y  plwyf  na  pharch  i  neb  aralL 
Mi  licwn  neud  rhwbeth  hefyd — ond  beth  ?  Ma 
arna  i  ofon  fod  Miss  Edwards  ’ma  yn  ddewrach  na  fi, 
wedi’r  cyfan.  Gwyn  fyd  na  ddele’r  Dragwns  hibol 
Dyna  ffenest  y  llofft  i  lawr,  a  Miss  Edwards  yn  gweyd 
rhwbeth. — O’r  fileinied!  Gobitho  na  ddalodd  hi 
ddim  o’r  ergid  na!  Druan  o  Edwards!  Ma  arna  i 
ofon  na  wel  e  ddim  o’r  bore. 

MISS  EDWARDS  ( yn  dod  i  mewn  ar  frys)  : 
Dyma’r  peth  yn  union  fel  y  gweles  i  e,  heddy.  Fe 
fuon  bron  a  sithu  mam,  ond,  drw  drugaredd,  mi 

ffìlson.  A  ma’r  ergydion  yn  ffilu  â  chyrradd  nhad 
yn  i  wely ,  diolch  i  Dduw !  er  bod  rhai  yn  mynd  yn 
agos  iawn  ato  fe  hefyd.  Fe  ath  doi  o  blant  Rybeca 
i  ben  y  wal  o  flân  tŷ,  a  ma  nhw’n  trio  u  gore  i  neud 
pen  ar  y  nhad  o’r  fan  hynny. 

MR.  REES  :  Fe  fydde’n  well  i  fi  fynd  mas  etyn 
nhw,  Miss  Edwards. 

MISS  EDWARDS  :  Fe  feddyles  inne  hynny,  ar  y 
llofft,  ond  fe  wela  na  ddaw  dim  lles  o  hynny.  Fi 
fydd  ore  i  wilia  â  nhw. 

ANN  JONES  (yn  dod  i  ddrws  yr  ysiafell)  :  Fe  sefa 
i  gyda  chi,  Miss  Edwards,  ta  fel  daw  hi. 

MR.  REES  :  Ych  chi’n  mynd  i  berigl  mawr, 
ond  y  chi  sy’n  gwbod  beth  sy  ore.  Ma’n  rhaid 
gneud  rhwbeth,  w  i’n  gweld,  ne  fe  fydd  ar  ben 
arnon  ni  i  gyd,  ma  lle  i  ofni,  cyndiwedd. 

(Miss  Edwards  ac  Ann  yn  mynd  allan.) 

Y  fileinied  ’to!  Dyna  rai  ohenyn  nhw  yn  twlu 
cerrig,  cyn  bod  y  merched  braidd  wrth  y  drws. 
Gobitho  na  chas  un  o’r  ddwy  ddim  niwed! — A  mi 
glwa  un  o  blant  Rybeca’n  gweyd  rhwbeth.  Beth 
hefyd  ?  .  .  .  “  by wyd  i  thad  ddim  gwerth  plufyn 

o  flan  y  gwynt  nes  bo’r  degwm  wedi  i  estwn.” 
Ma  nhw’n  dafotrydd!  Ond  ma’r  merched  dewr  na 
yn  dala’r  cwbwl.  W  i’n  clywed  Miss  Edwards  yn 
apelio  at  u  dynolieth  nhw,  a’u  cymdogeth  dda 

nhw,  ag  yn  gweyd  nag  y w  hi  ddim  yn  weddus  i  bobol 
dda  Liannon  ymosod  ar  ddyn  sy  bron  â  marw  yn  i 
wely.  W  i  felsen  i’n  timlo  i  bod  hi'n  cyrradd  u 
calon  nhw.  Odi,  wir,  ma  hi’n  well  sharadreg  o'r 
hanner  na  fi.  Cheso  i  ariôd  gyment  o  ddylanwad  â 
hyn  ar  dorf.  Dir  helpo  i  chalon  hi!  Daled  eti! 
Wir  i  ddyn,  ma  hi’n  drech  na  nhw!  W  i’nu  clwed 
nhw’n  dechre  troi  shag  yn  ol.  Sithu  i’r  aer  ma 
nhw’n  awr.  'Stim  drwg  yn  hynny — fe  geiff 
Edwards,  Gelliwernen  fyw  heno  ’to,  w  i’n  gweld. 
Ond  near  shave  ôdd  hi  hefyd. 

(Miss  Edwards  ac  Ann  yn  dod  yn  ol.) 

MISS  EDWARDS  :  Diolch  i’r  Bod  Mawr!  Ma 
nhw  wedi  mynd.  Diolch  i  chithe,  Ann,  am  sefyll 
gyda  fi.  W  i  bron  credu  fod  ’na  rwunyna,  heno,  na 
sithe  o  gwbwl  ata  i,  rhag  ofon  iddo  fe’ch  sithu  chi. 

ANN  JONES  :  Alla  i  weyd  dim  am  hynny,  Miss 
Edwards  ;  ond  w  i  mor  falch  a  chithe  u  gweld 
nhw’n  troi  bant  orwth  y  ty  ’ma. 

MR.  REES  :  Mi  fyddwch,  ych  dwy,  yn  falch  i 
weld  y  nghefen  inne  ’nawr.  Ma’r  wawr  bron  â 
thorri,  a  mi  weda  i  wrthoch  chi’ch  dwy — Bore  da! 

(Yn  mynd  allan.) 

ANN  JONES  :  Dyn  bach  tidi  yw  e,  Miss  Edwards, 
ond  ma  arna  i  ofon  nag  ôs  fawr  calon  ’dag  e.  Gobitho 
na  cheiff  e  ddim  ofon  i  lun  ar  y  ffordd. 

MISS  EDWARDS  :  Dyma’ch  cannwll  chi,  Ann, 

(Ann  yn  mynd  allan.)  Mi  â  inne’n  union,— ar  ol 
gweld  shwd  ma  mam — O  !  a  nhad  ! 


Llen. 

ACT  III. 

Golygfa  1. 

[Ystafell  ym  Mhenllergaer.  Y  mae  tua  hanner 
awr  wedi  un  ar  ddeg  o’r  gloch  y  bore.] 

MR.  DILWYN  LLEWELYN:  Wel,  ,dywpethau,n 
gwella  fawr,  foneddigion.  Mynd  o  ddrwg  i  waeth 
y  mae  Rybeca  a’i  phlant.  Mi  gredais  y  gwelem  ni 
ddiwedd  ar  eu  hystranciau,wedi’r  hyn  addigwyddodd 
i  blant  Cwm  Cile,  ac  wedi  dwyn  Vaughan  yr  Inn  a’i 
gyfaill  o  flaen  y  llys.  Ond  gwaethygu  y  mae  pethau, 
fel  y  cewch  glywed  gan  y  Capten  Napier,  yn  awr. 

CAPTEN  NAPIER  :  Mr.  Dilwyn  Llewelyn  ! 
Foneddigion!  Nid  y  Bolgod  naJr  Gopa  Fach  sy’n 
poeni  mwyaf  ar  y  gwrthryfelwyr.  Eisiau  cael 
gwared  o  Gât  Pontarddulais  sydd  ar  Rybeca,  a  dyna 
paham  y  gofynnais  i  Mr.  Dilwyn  Llewelyn  eich  dwyn 
ynghyd.  Y  mae  gennyf  wybodaeth  sicr  y  gwneir 
ymosodiad  ar  y  gât  neilltuol  hon,  nos  Fawrth  nesaf, 
y  chweched  o  Fedi. 

MR.  ATWOOD  :  Gan  bwy  y  cawsoch  chi’r 
hysbysrwydd  hwn,  Capten  ? 

CAPTEN  NAPIER  :  Mi  a’i  cefais  o  wahanol 
gyfeiriadau.  Clywodd  cennad  a  roeswn  ar  waith  yn 
nhafarn  y  Recruiting  y  si,  i  ddechreu  ;  a  thrwy  yrru 

ofn  ar  Vaughan  a4  gyfaill,  mi  gefais  ganddynt 
hwythau’r  manylion  am  fwriad  yr  ymosodwyr,  hyd 
y  gwyddent  hwy  am  dano,  fel  y  mae’n  sicr  gennyf 
fi,  Syr,  mai  doethineb  ynom  fydd  bod  yn  barod. 

MR.  LEWIS  DELWYN  :  Pa  gwrs  fydd  yr  un 
goreu  inni  ei  ddilyn,  yn  ol  eich  bam  chwi,  Capten 
Napier  ? 

CAPTEN  NAPIER  :  Y  mae’r  ymosodwyr,  Syr,  i 
ddod  o  gyfeiriad  Sir  Gaerfyrddin.  Fe  fydd  yno  lu 
mawr  ohonynt  ;  a’m  cyngor  i  ydyw  inni  gyd- 
weithredu  â  Mr.  Chambers  a  Mr.  Neville,  a'r 
awdurdodau  yn  Llanelli,  a  chwrdd  yn  ddwy  fintai  ar 
Gomin  Casllwchwr.  Fe  ddylai  fcd  gennym  gorff 
cryf  o  gwnstabliaid  o'r  ddwy  Sir,  ac  y  mae'n  bosibl 
y  byddai'n  well  bod  y  Dragwns  wrth  law,  rhag  i'r 
gwrthryfelwyr  fynd  yn  drech  na  ni,  wediŷr  cyfan. 

MR.  DILWYN  LLEWELYN  :  Fe  ellir  trefnu 
hynny,  Capten,  yn  ddi-drafferth  ;  ond  os  gellir 
gwneuthur  heb  y  milwyr,  hynny  fydd  oreu. 

MR.  ATTWOOD  :  Fe  allant  fod  o  hyd  cyrraedd. 

MR.  LEWIS  DILLWYN  :  Ie,  eu  cadw  o  hyd 
cyrraedd  fydd  oreu,  yn  sicr.  Nid  oes  wybod  beth  a 
ddigwydd,  os  caiff  y  milwyr  y  gyfraith  i’w  dwylo 
hwy  eu  hunain. 

CAPTEN  NAPIER  :  Y  mae'n  ymddangos  i  mi, 
foneddigion,  ei  bod  o  bwys  mawr  i  ni,  y  tro  hwn, 

gael  gafael  mewn  un  neu  ddau  o’r  ring-leaders , 
Fe  ddylem  ddal  Rybeca  ei  hun,  ar  bob  cyfrif  ;  fe 
ddylem  saethu  ei  cheffyl  dani,  fel  na  allo  ddianc. 

MR.  ATTWOOD  :  Y  mae  hynny’n  sicr  o  fod  yn 
gwrs  doeth  a  rhesymol.  Y  mae’n  bwysig  iawn  inni, 
Capten,  ystyried  ein  cynlluniau  yn  ofalus,  a  pheidio  â 
gadael  dim  i  ddigwydd  a  ddamwain.  Ymhle  y 
mynnech  ddod  i  wrthdarawiad  â  Rybeca  a’i  phlant  ? 
Ai  ar  y  Bont,  cyn  iddynt  neshau  at  y  Tollborth  ? 

CAPTEN  NAPIER  :  Na,  Syr,  fy  mhlan  i,  yn  awr, 
yw  inni  gadw’n  llwyr  o’r  golwg  yng  nghyfíìniau’r 
Dulais  Glen>  a  gadael  i’r  gwrthryfelwyr  ddod  i  Sir 
Forgannwg,  a  dechreu  ar  dorri’r  porth  a  dinistrio’r 
tŷ.  Yna,  wedi  iddynt  fagu  hyder,  a  thybio  nad  oes 
neb  i  ddod  ar  eu  gwarthaf ,  fe  ddeuwn  i  lawr  arnynt  yn 
sydyn,  ac  fe’u  gorchfygwn,  os  gallwn,  cyn  iddynt 
orffen  eu  gwaith.  Ein  hamcan  pennaf,  fel  y  dywed- 
ais,  fydd  dal  Rybeca  ei  hun,  ac,  wrth  gwrs,  fe  fydd 
hi’n  amlycach  na  neb  arall,  yn  y  tywyllwch. 

MR.  ATTWOOD  :  Onid  gwell  fydd  inni  eu  dal  ar 
y  Bont,  cyn  iddynt  ddechreu  o  gwbl  ar  eu  mileindra  ? 

CAPTEN  NAPIER  :  Yr  wyf  wedi  ystyried  y  cwrs 
hwnnw’n  ofalus,  foneddigion,  ondyr  wyf  yn  berffaith 
sicr  mai  gadael  Rebeca  i  arwain  ei  phlant  at  y 
tollborth  fydd  oreu  at  ein  pwrpas  ni.  Y  mae  mwy  o 
le  inni  ymguddio,  o’r  tu  ol  i’r  Dulais  Glen ,  abydd 

mwy  o  le  gennym  i  fanwfro  o’i  flaen,  a  gwneuthur 
ymosodiad  effeithiol. 

MR.  DILWYN  LLEWELYN  :  Yr  wyf  fìnnau  o’r 
farn  fod  Capten  Napier  yn  dilyn  y  cwrs  mwyaf 
effeithiol,  ac  nid  oes  gennyf  ond  gobeithio  y  llwyddir 
i  ddal  y  gwrthryfelwyr  mwyaf  blaenllaw,  fel  y 
gwneler  esiamplau  ohonynt,  ac  y  gyrrer  ofn  ar  y 
gweddill.  Araf  y  bu’r  rhan  hon  o’r  wlad  yn  codi  o 
blaid  Rybeca,  ond  y  mae  plwyfì  Llandeilo-Talybont, 
Llanedi,  a  Llannon,  bellach,  yn  arwain  mewn 
beiddgarwch  a  chreulondeb,  ac  y  mae’n  llawn  bryd 
darostwng  anghyfraith  a  thrais  y  parthau  hyn.  Pa 
bryd  y  trefnir  i  gwrdd  yng  Nghasllwchwr,  Capten  ? 

CAPTEN  NAPIER  :  Dywedwn  ddeg  o’r  gloch, 
Syr  ;  ac  fe  drefnir  yr  un  adeg  â  Mr.  Chambers  a 
Mr.  Neville. 

MR.  DILWYN  LLEWELYN  :  Diolch  yn  fawr  i 
chwi,  Capten  Napier.  Yr  wyf  yn  deall  bod  luncheon 
yn  aros  i  ni,  foneddigion.  (. Pawb  yn  mynd  allan.) 


Llen. 

Golygfa  2. 

\Wrth  Gelliwernen ,  fel  o'r  blaen.  Y  mae  tua  deg 
o’r  gloch  y  nos!\ 

ANN  JONES  :  Fe  fydde’n  well  gen  i,  Jac,  ta  ti’n 
cadw  draw  o  ’ma,  ar  hyn  o  bryd.  ’Dôdd  ’ma  fawr 
blonrwydd  i  fi  ddod  mas  atot  ti  o’r  blân,  fel  yr  wyt 
ti’n  gwbod,  ond  ma’ma  lai  ’nawr,  fel  y  gallet  ti 
ddishgwl. 

JAC  HUGHES  :  Pam  hynny,  Ann  ? 

ANN  JONES  :  Paid  di  â  meddwí,  Jac  bach,  os 
ody  dy  dad  yn  ddyn  wrth  fodd  Mr.  Edwards  a’r  Ficer, 
nag  ôs  ’ma  rwrai’n  specto  i  fab. 

JAC  HUGHES  :  Chlwest  ti  ddim  peth  felna, 

Ann  ? 

ANN  JONES  :  Ma  Miss  Edwards  ’ma  wedi  twlu 
hint  i  fi,  fwy  nag  unwaith  ;  ond  ’dw  i  ddim  yn 
dangos  y  mod  i’n  diali  i  hergid  hi.  Ond  tysen  i  yn 
dy  le  di,  agorswn  i  ddim  o  ngene’r  nos  o’r  blân.  I 
rywun  odd  yn  dala  sylw,  nid  llaish  Rybeca  odd  ’na, 
ond  llaish  Jac  Hughes,  Tyisha,  mor  glir  â’r  gloch. 

JAC  HUGHES  :  Chidig  iawn  wedes  i,  drw’r 
cwbwl. 

ANN  JONES  :  Mi  wedest  ormod.  ’Dyw’rFicer 
yn  amedim,  falle,  ond  ma  arna  i  ofon  Miss  Edwards. 

JAC  HUGHES  :  Paid  â  phoeni,  Ann  fach  ;  fe 
eiff  hyn  hibo  ’to,  heb  i  neb  fod  ddim  yn  gallach.  Dal 
di  dy  dafod,  a  dyna  bopeth  yn  iawn. 

ANN  JONES  :  Na,  wir,  Jac  :  ma  want  arna  i 
withe  i  ddod  yn  ferch  gyfoethog,  a  hynny  mwn 
diwarnod.  Dishgwl  shwd  shawns  sy  ’da  fì  i  ennilî 
y  pum  can  punne  'na  am  glapan  arnot  ti ! 

JAC  HUGHES  :  0,  Ann! 

ANN  JONES  :  Fydde  dim  ishe  i  fì  fod  yn  íorwm 
yn  Gelliwernen,  wedyn.  Ma’r  arian  yn  yn  llaw  i, 
ond  i  fi  adel  y  gath  o'r  cwdyn. 

JAC  HUGHES  :  Paid  â  whalu  dy  ddwli,  fel  hyna 
Ann.  Ma  ’da  ti  fwy  na  hyn  o  olwg  arna  i,  os  bosib. 

ANN  JONES  :  Wn  i  ddim,  yn  wir,  Jac,  faint  o 
olwg  sy  Jda  fi  amot  ti.  Fe  wn  i  hyn — dôs  ’da  ti 
fawr  golwg  arna  i,  ne  fe  rindet  arna  i’n  dy  gynghori 
di  i  bido  â  rhoi  dy  fysedd  yn  y  tân.  Pam  ma  rhaid 
i  ti  fod  ar  y  blân  gyda  phethe  fel  hyn  ?  Wela  i  ddim 
ond  danjer  ar  y  ffordd  wyt  ti  emi  ddi  ’nawr.  Ma  dy 
genderwydd  ishws  wedi  mynd  deni,  a  mi  gei  di  weld 
y  bydd  dy  ddiwedd  dithe  yn  wâth  na  dy  ddechruad 
os  na  ofali  di.  Ddaw  anware-teg  byth  â  ware-teg 
i’r  wlad. 

JAC  HUGHES  :  Wyt  ti'n  cal  hwyl,  Ann.  Tmeni 
na  fyddet  ti'n  ddyn.  Mi  nelet  brygethwr  camp. 

ANN  JONES  :  Gad  hi  fanna  ’nawr,  Jac,  a  grinda 
di  ar  beth  w  i’ndrio  weyd  tho  ti.  W  i’n  gweyd 
gwirionedd  a  sobrwydd  tho  ti.  Ma’r  Llwodreth 
yn  Llunden  am  neud  ’i  gore  i  ddod  i  gwrdd  â  chi.  Fe 
gewch  bopeth  sy ’n  deg,  ond  i  chi  fod  yn  amyneddgar. 

JAC  HUGHES  :  Cawn,  spo,  pan  ddaw’r  mii 
blynyddodd. 

ANN  JONES  :  Na,  fe  gewch  cyn  hynny,  ond  i 
chi  fod  yn  gall.  Dyna  nhw  wedi  hala’r  Mr.  Hali  ’na 
lawr  i  glwed  ych  achwinion  chi.  Yn  shiwr  i  ti,  ma 
nhw  am  symud  cam. 

JAC  HUGHES  :  Felsen  nhw  ddim  yn  gwbod  yn 
barod  beth  sy  o  leî  A  dyna'r  Hall  ’na— beth  yw  e 
da  ?  Ma  e’n  mynd  o  le  i  le  fel  y  Coach  Mawr ,  heb 
aros  digon  i  ddiall  dim  yn  iawn.  A  shwd  gall  Sais 
fel  hwna  ddiall  o  gwbwl,  tyse  fe’n  aros  wthnos 
ymhob  man  ?  Cythrymied  yw’r  Sison  ’ma,  Ann, 
shag  aton  ni’r  Cymry.  ’Dyn  nhw  ddim  fel  sen  nhw 
am  yn  diall  ni. 

ANN  JONES  :  Ma  peth  gwir  yn  hyn,  Jac  ;  ond 
fe  fydde’n  well  i  chi  neud  y  gore  o  Mr.  Hall  na 
thorri’r  gyfreth,  a  thorri  cymeriad  yr  hen  wiad, 
ar  yr  un  pryd. 

JAC  HUGHES  :  Torri’r  gyfreth!  Ma  rhwrai 
erill  yn  gallu  gneud  hynny  hefyd.  Dyna  i  ti'r 
Capten  Napier  ’na  o  Bertŵe,  y  cebyst  shag  yw  e! 

Fe  ath  i  Gwm  Cile,  a  fe  ymosododd  ar  Henry 
’nghender,  heb  ddangos  ’i  warant,  ag  os  cas  e  ergid 
neu  ddoi  yn  ol,  chas  e  ddim  hanner  digon  am  beth 
nath  e — fe  a’i  gwnstablied  cythrel. 

ANN  JONES  :  'Dôs  dim  galw  am  iaith  felna  fan 
hyn,  Jac. 

JAC  HUGHES  :  Ma  ’ngwad  i'n  berwi  yn  erbyn 
y  milgi  main.  Dyna  shwd  set  ma’r  awdurdode 
yn  u  hala  lawr  i  ofalu  am  denon  ni.  Parsel  o  hen 
estronied,  fei  hyn,  i  lanw  pob  lle  o  bwys,  ag  i  fyw  ar 
hufen  y  wlad.  ’Dôs  dim  rhyfedd  u  bod  nhw’n 
credu  nag  yw’n  hanner  ni  ddim  ond  penbwlied  ; 
a  ma  mwy  na  hanner  y  bai  arnon  ni  am  u  godde 
nhw.  Ond  gad  i  fi  gal  y  nghyfle — -fe  fydda  i’n  sgwâr 
â’r  Capten  y  diain  na  ’to,  cyn  gwelwn  ni’r  lliad 
newydd. 

ANN  JONES  :  Mi  wela  nag  yw  sharad  rheswm 
â  ti,  Jac,  yn  gneud  dim  ond  dy  ferwi  di’n  rhagor. 
Ffordd  heddwch  fydd  y  ffordd  ore  i  ti,  gei  di  weld. 
Ma  dyn  sy  â’i  law  yn  erbyn  pawb  yn  shiwr  o  gaî  llaw 
pawb  yn  i  erbyn  e,  cyn  hir.  A  w  i’n  meddwl  i  bod 
hi’n  llawn  bryd  i  ti  a  phwy  bennag  sy  ’da  ti,  i 
rindo  ar  ddynion  sy’n  dymuno’ch  lles  chi— dynon  fel 
Price,  y  Cwacer,  o  Gastell  Nedd,  a’r  rhai  fuws  gydag 
e  yng  Nghaerfyrddin  a  llefydd  erill.  Nid  estron  yw 
Mr.  Price,  ond  Cymro  glân,  gloyw,  a  ma’rdynon  odd 

gydag  e  yn  ddynon  o  bwys  i  gyd  :  fe  ’nân  u  gore 
i  chi  yn  y  manne  sy ’n  werth  i  chi  ennill  u  clust  nhw. 

JAC  HUGHES  :  Ma  Mr.  Price,  yn  ol  dim  a  glwes 
i,  yn  ddyn  sy’n  awyddus  am  roi  ware  teg  i  ni,  ag  yn 
ddyn  sy’n  diall  shwd  ma  hi  arnon  ni  ;  ond  fe  ddylse 
fod  wrth  i  waith  wthnose’n  ol,  nid  ’nawr.  Ma’r 
wlad  yn  ffagal,  erbyn  hyn,  a  ’dôs  neb  all  ddiffodd  y 
fflame.  A  pheth  arall,  ’dôs  dim  son  am  fynd  â’r 
swjwrs  yn  ol  o  Garfyrddin  a  Bertŵe,  a  shwd  gall 
Rybeca  roi  i  harfe  lawr  heb  hynny  ?  Y  Dragwns 
a’r  swjwrs  sy  wedi  ffyrnigo’r  wlad,  Ann.  Pamnag 
ele’r  Cwaceriaid  at  y  Llwodreth,  ar  y  dechre,  i 
rwystro  cynhyrfu  Shir  Gâr  fel  hyn  ? 

ANN  JONES  :  ’Dyw  hi  ddim  yn  rhy  ddiweddar 
’to,  Jac,  i  ddod  â  phethe  idd  u  lle,  heb  ragor  o  dwrw 
a  thywallt  gwâd. 

JAC  HUGHES  :  Ma  arna  i  ofon  i  bod  hi,  Ann. 
Ma’n  rhaid  iddi  fynd  yn  wâth,  erbyn  hyn,  cyn  daw 
hi’n  well  ;  a  fe  gei  glwed  ar  ol  nos  yfory,  am  bethe 
gwâth  nag  a  welest  ti  hyd  yn  ôd  wrth  y  lle  ’ma. 

ANN  JONES  :  O,  Jac !  Paid  â  bod  yn  ynfyd ! 

JAC  HUGHES  :  Ma’n  rhaid  cal  Gât  Pontarddyles 
lawr.  Ma  hi  wedi  sefyll  yn  rhy  hir  yn  barod. 

ANN  JONES  :  Jac  annwl!  W  i’n  gweld  i  bod 
hi  ar  ben  ar  yn  rhybyddion  i.  W  i’n  gweld  y  dilyw 
tân  yn  dod,  a  ma  e’n  dod  fel  cŵad  arnot  ti,  Jac.  Os 

ma  ti  eiff  i’r  Bont,  nos  yfory,  ma  rhwbeth  yn 
gweyd  tho  i  na  welwn  ni  ddim  o'n  gilidd  fel  hyn  ’to. 
Jac  bach,  w  i  wedi  gweyd  pethe  llym  wrthot  ti,  Iwer 
o  withe,  ond  wyddot  ti  ddim  faint  o  olwg  sy  gen  i 
amot  ti,  wedi’r  cwbwl.  Ag  er  y  mod  i’n  trio  ’ngore 
i  dy  gadw  di  mas  o  ddanjer,  ma  rhwbeth  yn  y 
nghalon  i  am  neud  i  fi  gredu  dy  fod  yn  gneud  y  peth 
sy’n  iawn.  Ma  'mhen  i  a  ’nghalon  i  wedi  ffrio  pŵer 
o  dy  blegid  di,  yn  ystod  y  pythownos  diwetha  ’ma  ; 
ond  os  ma  ti  fydd  Rybeca,  nos  yfory,  Jac,  w  i’n  ofni 
yr  eiff  Capten  Napier  tuhwnt  i  ti,  a  na  weliff  Tyisha 
na  Gelliwernen  mohonot  ti  byth  mwy. 

JAC  HUGHES  :  Cadw  dy  galon  rhag  mynd  i  dy 
sgidje,  Ann  fach.  Fe  ddwa  i  drwyddi  â  ’nghrôn  yn 
iach,  gei  di  weld.  Ag  os  na  ’na  i,  O,  Ann  fach! — 
fe  fydd  Jac  Hughes  yn  driw  i  Ann  Jones  tra  bo  anal 
yn  i  gorff  e.  ( Yn  ei  chofleidio .) 

ANN  JONES  :  Ma  hi’n  bryd  ’nawr  i  fi  fynd  miwn, 
Jac — a  mwy  na  phryd.  Ffarwel,  Jac  annwl— am 
byth  ? 

JAC  HUGHES  :  O  nage,  Ann,  nid  am  byth! 

ANN  JONES  :  Ffarwel,  Jac. 

JAC  HUGHES  :  Noswethdda  i  ti,  Ann.  ( Y  ddau 

yn  mynd  allan  gyferbyn  a'i  gilydd .) 

Llen. 

Golygfa  3. 

\}Vrth  Dollborth  Pontarddulais,  tua  hanner  awr 
wedi  deuddeg  o’r  gloch  y  nos.  Llais  utgyrn  a  llef 
geiriau  yn  y  pellter.  Yna,  ymhen  ychydig  amser, 
swn  chwilfriwio’r  tollborth.  Yna,  yn  ddiymaros, 
swn  saethu  mawr  o  bob  tu,  a  Uefain;  o'r  naill  du  : 
“True  till  death,  Rybeca  !  ”  ac  o'r  tu  arall :  “  Aim 
at  the  ring-leader's  horse  !  ”  Gweiddi  a  saethu  enbyd 
eto.  Wedyn,  encyd  o  dawelwch,  mwy  neu  lai. 
Heddgeidwaid,  o  dan  arweiniad  y  Capten  Napier, 
yn  dilyn  gwyr  bucheddol  i  mewn.] 

CWNSTABL  1  :  Dyma’r  arweinydd,  Syr.  Y 
mae  un  ohonom  yn  dal  ei  geffyl  yn  ddiogel,  Syr. 

CWNSTABL  2  :  Dyma  ddau  eraill  o'r  rhai 
blaenllaw,  Syr.  Ni  ddigwyddodd  llawer  o  niwed  i  un 
o'r  ddau  hyn,  Syr. 

CAPTEN  NAPIER  :  Felly  ;  ond  y  mae  Rebeca 
wedi  ei  saethu  drwy  ei  fraich  dde,  mi  welaf .  Y  mae 
rhywrai  ohonoch  yn  gofalu  am  ein  ceffylau  ? 

CWNSTABL  3  :  Oes,  Syr,  ac  y  mae’r  gwrth- 
ryfelwyr  i  gyd  ar  ffo,  Syr. 

CAPTEN  NAPIER  :  A  ddaliwyd  ychwaneg 
ohonynt  ? 

CWNSTABL  3  :  Do,  Syr,  bedwar  arall  yn  Sir 
Gaerfyrddin,  y  tuhwnt  i’r  Bont,  Syr. 

CAPTEN  NAPIER  :  O  wel,  fe  ofala  Mr. 
Chambers  am  eu  dwyn  hwy  i  Lanelli. 

MR.  DILWYN  LLEWELYN  (yn  dod  i  mewn)  : 
Fe  Iwyddasom  o'r  diwedd,  Capten. 

CAPTEN  NAPIER:  Do,  Syr,  cystal,  osnad  gwell, 
na’n  disgwyl. 

MR.  LEWIS  DILWYN  :  Y  mae’n  rhaid  i  ni  eu 
dwyn  i  Abertawe  cyn  gynted  âg  y  medrwn  ni,  Capten 
Napier.  Fe  ddylid  anfon  am  y  Dr.  Bird  at  y  dyn 
ifanc  yma,  cyn  y  bore.  Y  mae  wedi  ei  chael  hi’n 
enbyd. 

DAFYDD  JONES  (hen  het  wellt  ryfedd  yn  cuddio 
hanner  ei  wyneb  duy  a  rhuban  goch  yn  hongian  dros 
ei  warr)  :  Odi'r  cythrymied  ;  a  ma  e’n  well  dyn 
na’ch  hanner  chi,  a  gweyd  y  llia. 

LEWIS  DAVIES  :  Taw,  Dafydd. 

MR.  LEWIS  DILWYN  :  Druain  ohonoch  chwi’ch 
tri  yn  gweithredu  mor  ffol.  Pe  baech  yn  amyneddgar 
f e  gai  ’ch  achwynion  wrandawiad  teg. 

DAFYDD  JONES  :  Pan  fydde’r  iliad  newydd  yn 
llawn,  spo. 

LEWIS  DAVIES  :  Taw,  ’r  mv/lsyn. 

MR.  DILWYN  LLEWELYN  :  Fe  ddylem  wybod 
pwy  sydd  gennym,  hefyd.  Beth  yw'ch  enw,  chwi  ? 

LEWIS  DAVIES  :  Lewis  Davies,  Syr. 

60 


RYBECA 


MR.  DILWYN  LLEWELYN  :  O  ba  le  ? 

LEWIS  DAVIES  :  Tirbach,  Llannon,  Syr. 

MR.  DILWYN  LLEWELYN  :  A  chwithau  ? 

DAFYDD  JONES  :  Dafydd  Jones,  yr  Hen  Goitre 
— balch  o’i  enw  a’i  waith. 

MR.  DILWYN  LLEWELYN  :  ’Does  yma  fawr  o 
le  i  falchter. 

DAFYDD  JONES  :  Mae  ’r  wawr  ar  y  Mynydd  Du. 

MR.  DILWYN  LLEWELYN  (yn  troi  at  Jac 
Hughes)  :  A  phwy  sy  fan  hyn  ? 

LEWIS  DAYIES  :  Mi  weda  i  tho  chi,  foneddigion. 

DAFYDD  JONES  :  Beth  sy  arnot  ti,  Lewis  ? 
Wyt  ti  am  ddod  yn  rhydd  feî  hyn  ? 

MR.  DILWYN  LLEWELYN  :  Byddwch  yn 
ddistaw,  ddyn  ifanc!  Beth  yw  enw’r  llanc  yma,  yng 
ngwisg  Rybeca  ? 

LEWIS  DAVIES  :  Jac  Hughes,  Syr — mab  Tyisha, 
Llannon. 

MR.  DILWYN  LLEWELYN  :  O  wel,  o  Lannon  i 
gyd  ;  o  bentre’r  terfysg. 

DAFYDD  JONES  :  A’r  dydd  newydd. 

MR.  DILWYN  LLEWELYN  :  Y  mae'n  bwysig  i 
chwi  eu  chwilio,  Capten,  a  gweld  beth  sydd  arnynt. 

DAFYDD  JONES  (yn  troi  ei  logellau  allan)  : 

Caps  a  phwdwr — dyma  nhw !  Dyna’r  cwbwl  sy  gen 
i.  Ewch  â  nhw  ar  ol  ’y  ngheffyl  i,  y  îladron  mellt- 
ígedig ! 

LEWIS  DAVIES  (yn  bur  ddiniwed )  :  Dyna  sy  gen 
inne,  hefyd,  gwitha’r  modd. 

CAPTEN  NAPIER  :  Y  mae’n  rhaid  i  ni  chwilio 
Rybeca  drosom  ni’n  hunain.  (Yn  troi  tipyn  ar  Jac 
Hüghes,  sydd  ar  lawr  drwy’r  amser.) 

JAC  HUGHES  :  O,  ’mraich  i!  O’r  dilyw  tân! 

CAPTEN  NAPIER  :  Caps  a  phowdwr  eto — 
ddigonedd!  A  dyma  rywbeth  arall — Notis  Rybeca! 

(Yn  darllen) — “  Daniel  Jones  of  Brynmaen—meet 
us  at  Llannony  on  W ednesday  night.  If  you  dorit, 
this  will  beyour  last  notice. — Beca 

MR.  DILWYN  LLEWELYN  :  Hwn  yw’r  ring- 
leader  o’rdechreu,  y  mae’n  amlwg. 

CWNSTABL  4  (yn  dod  i  mewn  ar  ffrwst)  :  Y 

mae’r  milwyr  wedi  cyrraedd  y  Recruiting ,  Syr! 

MR.  LEWIS  DILWYN:  Trwy  drugaredd,  nid  oes 
eisiau  mo’u  gwasanaeth,  ac  y  mae’r  Hughes  yma, 
druan,  yn  galw  am  help  y  meddig. 

JAC  HUGHES  :  Ma’r — wawr — ar — dorri!— 

O’r — hen — fraich — ’ma ! 

MR.  LEWIS  DILWYN  :  Gadewch  i  ni  gychwyn 
yn  ein  holau  yn  ddiymdroi. 

CAPTEN  NAPIER  :  Gwnstabliaid,  sicrhewch  y 
tri  wŷr  hyn.  ( Y  gwyr  bucheddol  a  Chapten  Napier 
yn  mynd  allan .  Y  cwnstabliaid  a’u  carcharorion 
yn  dilyn.) 


Llen . 

Golygfa  4. 

[Yr  un  ystafell  yng  Ngelliwernen.  Y  mae  tuag 
un  ar  ddeg  o’r  gloch  y  bore. J 

MR.  REES  :  Bore  da,  Miss  Edwards!  Dyma 
ddyddie  sobor ! 

MISS  EDWARDS  :  Sobor  iawn,  yn  wir! 

MR.  REES  :  Chydig  feddyles  i  'riôd  y  dele  Jac 
Hughes  i  hyn.  Odd  gen  i  dipyn  o  olwg  arno  fe, 
hefyd,  a  mwy,  falle,  obîegid  i  dad.  Druan  o'r  hen 
wr! 

MISS  EDWARDS  :  Ma  hi’nddyddie  tywyll  iawn 
ar  Ddafydd  a  Betsi  Hughes  ;  ond  ôn  i  ddim  yn  credu 
cystled  â  chi  am  Jac  u  mab  nhw.  Bachgen  itha 
plaim  odd  e,  w  i’n  folon  adde,  ond  ôn  i'n  credu 
bod  i  fys  e  yn  y  bustil,  ys  cetyn. 

MR.  REES  :  O  wel,  ôn  iddim  yn  credu  dim  shwd 
beth.  Ag  i  feddwl  ma  fe  cdd  Rybeca ! 

MISS  EDWARDS  :  Fe  ôdd  Rybeca  yma  yn 
Gelliwernen  ;  ’dôs  dim  doi  am  hynny.  Mi  gredes 
i  ma  fe  odd  hi,  y  nosweth  hynny,  a  mi  dries  dacso 
Ann  ; — ond  ôdd  Ann  yn  meddwl  i  bod  hi’n  rhy  hen 
i  fi. 

MR.  REES  :  Wel,  feddath  Jac  Hughes  i  ofid,  a  fe 
ddaw  i  fwy  o  ofid  'to.  Ma’r  awdurdode’n  pender- 

fynu  dod  lawr  yn  drwm  ar  rai  o’r  gwrthryfeiwyr, 
gewch  chi  weld. 

MISS  EDWARDS  :  Druan  o  Ann!  W  i’n 
gwbod  fod  ’da  hi  olwg  fawr  ar  y  llanc  drwg. 

MR.  REES  :  Wêl  hi  ddim  ohono  fe  am  spel, 
’nawr,  ta  beth,  os  gwêl  hi  e  byth. 

MISS  EDWARDS  :  Fydd  hi  ddim  cynddr’wg  â 
hynny  arno  fe,  os  bosib  hefyd — bydd  hi  ? 

MR.  REES  :  Synnwn  i  fawr — a  ma’r  hyn  sy'n 
digwdd,  o  ddydd  i  ddydd,  yn  gneud  pethe’n  wâth. — 
Dyna’r  nosweth  y  torrwyd  Gât  y  Bont,  fe  ddalodd 
rhai  ar  y  cyfle  i  roi  gwair  Mr.  Chambers  ar  dân  ;  a 
dyna  Gât  Pont  y  Sanders  wrth  Gydweli  wedi  thorri 
lawr,  y  nos  o’r  blân.  Ond  dyma’r  hanes  gwitha  o’r 
cwbwl — am  Gât  yr  Hendy ! 

MISS  EDWARDS  :  Chlwes  i  ddim  byd.  Beth 
am  deni  ? 

MR.  REES  :  Wedodd  ddim  o  Ann  wrthoch  chi  ? 

MISS  EDWARDS  :  Wyr  hi  ddim,  yn  shiwr  i  chi. 
Ma  Ann  yn  cadw  miwn  yn  ddierth,  oddiar  pan 
ddalwd  Jac  Hughes.  ’Thwllodd  hi  ddim  o’r  drws, 
ddo  nag  echdo. 

MR.  REES  :  O  wel  te,  mi  weda’r  hanes  tho  chi. 
Fe  ddath  Rybeca  at  Gât  yr  Hendy,  bythdu  ddoi  o’r 
gloch,  boreddo,  a  feddachriodd  hi  a’i  phlant  dorri’r 

Gât,  a  chario  celfi’r  hen  wraig  Sara  Wiliam  mas 
idd  u  llosgi  nhw  ;  a  fe  wedson  wrth  Sara  am  fÿnd, 
a  mindo  ar  i  hened  am  bido  dod  ’nol.  A  fe  âth 
drwodd  i’r  tŷ  ’rochor  draw'r  hewl,  a  fe  fynne  gâl 
’da  John  Thomas  ddod  ’da  hi  i  roi'r  tân  mas. 
Fynne  John  Thomas  ddim  mynd  ’da  hi,  a  fe  driodd 
i  chadw  hithe  rhog  mynd  'nol.  Ond  mynd  nath  hi, 
a  phan  ddâth  hi  at  dŷ’r  Gât,  a  gweld  i  thipyn  celfi  ar 
dân,  alle  hi  ddim  dala  heb  widdi  :  “  ’Wy’n  ych 

nabod  chi!  ”  Ond  os  do  fe,  gyda  bod  hi’n  gweyd 
y  gair,  dyma  ergid  trw  i  chalon  hi ! 

MISS  EDWARDS  :  O,  Mr.  Rees,  Mr.  Rees! 

MR.  REES  :  Hen  wraig  benstiff  iawn  ôdd  hi,  fel 
ŷch  chi’n  cofio.  Fe  allech  feddwl,  bob  amser,  ta  hi 
odd  bia’r  Gat. 

MISS  EDWARDS  :  Laddson  nhw  ddim  oheni, 
do  fe  ? 

MR.  REES  :  Do,  druan !  Fe  fu  farw,  bron  felna ! 

MISS  EDWARDS  :  Druan  o  Sara!  Beth  fydd 
diwedd  hyn  ’to  ? 

MR.  REES  :  Ma’n  debig  i  bod  hi  wedi  câl  mwy 
nag  un  rhybudd  i  bido  casglu  rhagor  o  dolle,  ond  mi 
fynne  hithe  ddala  at  i  dyletswdd  hyd  y  diwedd. 

MISS  EDWARDS  :  Ware  teg  iddi,  druan!  Ond 
rhai  o  ble  ma  nhw’n  feddwl  ôdd  plant  Rybeca’r  tro 
hyn  ? 

MR.  REES  :  Rhai  o  Lannon  a  rhai  o  Lanedi  a 
Llangennech,  yn  ol  pob  tebig,  a’r  rhan  fwya  ohenyn 
nhw  o  Lannon. 

MISS  EDWARDS  :  Llannon  ’to  !  Wel,  wel  ! 
Fe  fydd  yn  wâth  ar  Jac  Hughes  oblegid  pethe  fel  hyn, 
achos  fe,  yn  ol  dim  w  i’n  ddiall,  gynnodd  y  tân  yn  y 
plwyf  bach  hyn.  Tândierth  ôdd  y  tân  i  ddechre,  a 
wy’n  gwbod,  erbyn  hyn,  pwy  ôdd  y  ddoi  hen  lipryn 
dierth  weles  i  ’da  Jac  Hughes  yn  y  pentre,  bythdi 
bythownos  yn  ol.  Rhyw  hen  faledwr,  sy’n  mynd 
dan  yr  enw  Dai’r  Cantwr,  ôdd  un  ohenyn  nhw,  ag  un 
o  rapscaliwns  gwitha’r  wlad  i  gyd  ôdd  y  naîl — 
Shoni  Sgubor  Fawr  ma  nhw’n  i  alw  fe. 

MR.  REES  :  Ma  Jac  Hughes,  mi  wela,  wedi  bod 
mewn  cwmpni  drwg.  Ond  nid  un  felna  odd  Jac  yn 
arfedd  bod. 

MISS  EDWARDS  :  Fe  allwch  chi  fentro  ta 
rhyw  ddynon  werw  felna  sy  wedi  bod  wrth  Gât  yr 
Hendy.  Alla  i  ddim  credu,  Mr.  Rees,  ma  un  o 
fîarmwyr  Llannon  laddws  Sara  William. 

MR.  REES  :  Ma  hi’n  anodd  gwbod,  Miss 
Edwards.  Ffarmwyr  Llannon  odd  flaena  wrth  Gât 
y  Bont. 

MISS  EDWARDS  :  Itha  gwir,  Mr.  Rees.  Dyna 
anodd  yw  gwbod  beth  neiff  dynon  gwirion  pan  ân 
nhw’n  gyndirog,  ontefe  ? 

MR.  REES  :  le'n  wir,  Miss  Edwards.  Ma’ndda 
’da  fi  ddiall  fod  ych  tad  yn  well,  wedi'r  garw  i  gyd. 

MISS  EDWARDS  :  Odi,  ma  e’n  dod  drosti  'to, 
er  gwitha  popeth, — gam  bwyll. 

MR.  REES  :  0,  fe  ddaw  diwedd  cyn  hir  ar  y 
pethe  hyn  hefyd,  a  fe  geiff  ych  tad  lonydd  mas  law, 
heb  fod  neb  yn  trio  dwgyd  i  fywyd  e. 

MISS  EDWARDS  :  Ceiff,  gobitho,  er  y  bydd  oi 
yr  ergydion  ar  Gelliwernen  am  spel. 

MR.  REES  :  Ma  hi’n  bryd  i  fì  droi  sha  thre. 
W  i’n  dia.ll  ma  yng  Nghardydd  y  bydd  Jac  Hughes  a 
Dafydd  Jones  aLewis  Daviesyn  sefyll  u  prawf — sha 
diwedd  y  mish  nesa.  Gwedwch  wrth  Ann  y  mod 
i’n  cofio  am  deni.  Bore  da,  Miss  Edwards. 

(Mr.  REESjyw  mynd  allan.) 

MISS  EDWARDS  :  Weda  i  ddim  wrth  Ann  am 
Gât  yr  Hendy.  Ma  digon  o  ofid  erni’n  barod,  druan. 
’  Dy  w  hi  ddim  yn  dishg wi  yn  debig  y  daw  J ac  Hughes 
at  y  ty  ’ma  ar  i  hol  hi,  mwy. 


Llen, 

ACT  IV. 

Golygfa  1. 

[Tyisha.  Yr  un  ystafell ,  tua  saith  o’r  gloch  y  nosi] 

DAFYDD  HUGHES  (yn  eistedd  ar  sgiw  wrth  y 

tân)  :  Beth ddigwyddodd  i’r  crwt,  ar  wn  i  ?  Ma  ’na 
rwrai  sy’n  gwbod,  erbyn  hyn.  Ma  e  i  hunan  yn 
gwbod  ;  a  fe  ddyle  Lias  yr  Allt  fod  yn  ol,  heno. 
Wn  i  ddim  beth  ddâth  i  ben  Jac  i  neud  pethe  dwl  fel 
hyn.  Chodes  i  ddim  o’i  lewish  e,  ma  dyn  yn  gwbod. 
Talu  beth  oedd  raid  weles  i  ’da  nhad  ariod,  ond  peth 
crôs  i’r  grân  ’da  Jac  ôdd  talu  pob  treth,  ag  odd  y 
degwm  a’r  gâts  ar  ’i  fennydd  e  o  hyd,  druan  bach! 
A  dyma’i  ddiwedd  e  ! — Chredes  i  ariod  y  magswn  i 
fachgen  i  fynd  o  flan  i  well  yng  Nghardydd — naddo 
wir.  Fe  wedes,  lŵer  tro,  ma  mynd  ar  i  wâth  ma’r 
hen  fyd  ’ma.  Ma  Jac,  fentra  i,  yn  y  nghredu  i, 
erbyn  hyn. — Machgen  annwl  i  yw  e,  wedi’r  cwbwl. 
Trueni  iddo  fe  fynd  lwr  i  ben,  fel  gnâth  e.  Ond  wy’n 
dymuno  daw  e  trwyddi  yn  well  na  ’ngofon  i. 

BETSI  HUGHES  (yn  dod  i  mewn)  :  Ddâth  ma 
neb,  Dafydd,  do  fe  ? 

DAFYDD  HUGHES  :  Naddo,  Betsi.  Gweld 
pawb  yn  cadw  draw  odw  i,  y  dyddie  hyn. 

BETSI  HUGHES  :  Gwyn  fyd  na  ddele  rhwun  â 
rhy w  newydd  i  ni  o  Gardydd !  W  i  ’nawr  yn  barod 
ar  gyfer  y  gwitha,  ta  beth  fydd  e. 

DAFYDD  HUGHES  :  W  inne’n  dishgwl  y  gore, 
ag  yn  ofni’r  gwitha. 

BETSI  HUGHES  :  Falle  bydd  pethe’n  well  nag 
ŷn  ni’n  ofni,  Dafydd. 

DAFYDD  HUGHES  :  Wn  i  ddim,  wir.  Ma  rhw 
hen  air,  ond  ôs  e,  yn  gweyd — Dishgwl  pethe 
gwych  i  ddyfod  ;  crôs  i  hynny  maent  yn  dcd.” 
Felna  w  inne’n  i  gweld  hi,  ys  cetyn. 

BETSI  HUGHES  :  ’Dos  dim  pŵer  o  ryfedd  am 
hynny  hefyd,  Dafydd.  ’Dyw’r  byd  ddim  yn  gwella 
fawr  ’da  neb  tua’r  Red  Lion  ’na. 

DAFYDD  HUGHES  :  Fuo  i  ddim  yn  y  pentre 
heddy,  Betsi  ;  a  ma’r  byd  i  fì  bron  fel  ag  odd  e  ddo, 
os  nag  yw  e’n  dduach. 

HENRY  LEWIS  [yn  dod  i  mewn)  :  Dafydd  bach 
a  Betsi,  shv/d  ŷch  chi’ch  doi  ?  Chlywsoch  chi  ddim 
newydd  am  Jac  ’to,  do  fe  ? 

DAFYDD  HUGHES  :  Dim  gair,  Henry  Lev/is. 

HENRY  LEWIS  :  Falle  i  bod  hi’n  gynnar  i’r 
newydd  gyrradd.  Wyddoch  chi  ddim  os  dethwn  nhw 
at  i  gês  e,  hyd  yn  hyn.  Ma  ’na  gymint  ohenyn  nhw 
i  gâl  u  trio. 

DAFYDD  HUGHES  :  Dyna  chi.  Ma’r  peth  ych 
chi  ’n  i  weyd  yn  ddigon  posib  ;  a  thyse  rh wbeth  wedi 
digwdd,  shawns  na  fydden  ni  wedi  clwed,  achos  ma 
newydd  drwg  yn  cered  yn  gloi. 

HENRY  LEWIS  :  Falle  ma  newydd  da  sy  ar  y 
ffordd,  a’i  fod  e’n  cymryd  i  amser. 

BETSI  HUGHES  :  Fe  obithwn  y  gore?  Henry 
Lewis,  nes  clwed  beth  sy  idd  i  glwed. 

HENRY  LEWIS  :  Trueni  mawr  fod  Jac  lle  ma 
fe.  Fe  dries  i  gynghori  e,  fe  a’i  ffrindie,  mwn  pryd. 

BETSI  HUGHES  :  Odd  rhai  ohonoch  chithe,  ond 
ôdd  e,  am  wella  pethe  ?  Ma  arna  i  ofon  ma  gofalu 
bod  ych  crwyn  chi’n  iach  ôdd  y  peth  mwya  ’da  chi, 
wedi’r  cwbwl. 

HENRY  LEWIS  :  Nid  achub  y  nghrôn  ôdd  gen  i 
mwn  golwg,  na  Mr.  Lott,  Goitre  Wen  ;  ond  gweîla 
pethe  drw  deg. 

BETSI  HUGHES  :  le,  ma’n  debig.  Fe  welsoch 
bŵer  o  bethe’n  dod  i  wlad  heb  fod  rhwun  yn  barod  i 
dalu  llawn  brish  am  u  câl  nhw  î  Ware  teg  i  Lias 
yr  Allt  ;  fe’n  unig,  o’r  ffarmwyr  mwya,  âth  drw’r 
tew  a’r  tene  gyda’r  bechgyn  ifenc,  a  nid  i  fai  e  odd 
na  ddalwd  e  wrth  Gât  y  Bont.  Sefe  neb  o  ’r  cwnstab- 
lied  o’i  flân  e.  Fe  loriodd  wech  ohenyn  nhw  cyn 
dod  ’nol  at  yr  Inn.  A  beth  bennag  ddaw  o  Jac,  ôdd 
e  o  lia’n  credu  bod  modd  i  neud  yr  henfyd  ’madipyn 
bach  yn  well  nag  ôdd  e — ôdd,  y  machgen  glân  i — 
ag  er  iddo  fe  dynnu  i  hunan  i  drybini,  ma’n  well  ’da 
fi,  Henry  Lewis,  i  weld  e  yn  y  jâil  na’i  weld  e’n  capo 
a  phlygu  i  swindlers  y  plwyf — ond  dyma  Lias  o’r 
diwedd ! 

(Elias  JoNEsy^  dod  i  mewn  ar  ffrwst.) 

ELIAS  JONES  :  Betsi  fach!  Mi  ddetho  mor 
gynted  âg  y  gallwn  i.  Dafydd  bach!  Mi  ddetho’n 

ddigon  cynnar  â’r  newydd  sy  gen  i.  Ond  codwch 
ych  clonne,  fe  alle  fod  yn  wâth. 

BETSI  HUGHES  :  Beth  bennag  sy  ’da  chi,  Lias 
bach,  gadwch  i  ni  gâl  e — mas  â  fe — w  i’n  barod 
i'r  gwitha. 

ELIAS  JONES  :  Gadwch  i  ni  weld.  Ma  plant 
Cwm  Cile,  Rees  a  John,  wedi  câl  diddeg  mish  o  jâil. 

BETSI  HUGHES  :  Druen  bach!— Ond  beth  am 
Jac  ni  ? 

ELIAS  JONES  :  Ma  Lewis  Dafìs  wedi  ellwn  yn 
rhydd,  ond  i  ddod  lan  o'u  blân  nhw,  pan  alwan  nhw 
am  dano  fe. 

BETSI  HUGHES  :  On  i’n  meddwl,  wir.  Asgwrn 
cefen  bach  ôdd  'dag  e.  Ond  wir,  pidwch  â  nghadw 
i  fel  hyn.  Beth  am  Jac  ? 

ELIAS  JONES  :  Ma  Dafydd  Jones  yn  câl  i 
dransporto  am  saith  mlynedd. 

BETSI  HUGHES  :  O’r  creadur  bach!  Beth 
ddaw  o’i  wraig  a’i  dilu  bach  e  ?  O  Jac  bach!  odi 
ddi  ’n  wâth  arno  fe  na  hyn  ? 

ELIAS  JONES  :  Fe  bledwd  yn  dda  dros  Jac,  a  fe 
ofynnwd  am  drugaredd  y  barnwr  arno  fe.  Wn  i 
ddim  shwd  byse  hi  arno  fe  ombae  am  hynny.  On 
nhw  lawr  yn  drwm  iawn  arno  fe  o’r  dechre,  ag  am 
weyd  ma  fe  ôdd  y  ring-leader  yn  yr  holl  barte  hyn  i 
gyd.  Mi  nethon  bŵer  o’r  hen  notis  ’ny  geson  nhw 
arno  fe  wrth  Gât  y  Bont,  ag  wrth  gwrs,  alle  neb 
wadu  ta  nid  Jac  ôdd  Rybeca,  y  nosweth  hynny. 

BETSI  HUGHES:  Odewch,  Lias  bach!  Gadwch 
i  fì  glwed  beth  ddigwyddodd  i  Jac,  y  machgen  annwl 
i.  ’Dyw  e  ddim  i  gâl  *i  grogi,  odi  e  ? 

ELIAS  JONES  :  Na,  Betsi  ;  ’dôs  dim  byd  cyn- 
ddrwg  a  hynny  i  ddigwydd  iddo  fe  hefyd.  Ond  ma  e 
i  gâl  i  dransporto — 

DAFYDD  HUGHES  :  Druan  o  machgen  bach  i ! 

ELIAS  JONES  :  I  Dasmania — am — ugen  mlynedd. 

BETSI  HUGHES  :  O’n  Jac  annwl  i !  Wela  i 
byth  mo  ti,  mwy.  Cannwll  yn  llygad  i  ôt  ti, — O, 
nghrwt  diniwed  i ! 

DAFYDD  HUGHES  :  On  i’n  ofni,  Lias,  na 
fydde  ’da  chi  ddim  newydd  gwell  na  hyn  inni,  ond  er 
cynddrwg  yw  e,  ma  e  cystled  âg  ôn  i’n  ddishgwl, 
O,  Jac  bach!  Ma  i  ben  e'n  ishel,  heno.  Byd  o’i  le 
yw  hwn,  a  byd  o’i  le  fydd  e,  mwy. 

ELIAS  JONES  :  Na,  Dafydd,  mi  ddaw’r  byd 
ma’n  well,  rwbryd,  drw  aberth  Jac  Hughes,  a 
rhwrai  tebig  iddo  fe. 

BETSI  HUGHES  :  Er  cymint  yw  ’ngofid  i,  Lias, 
dyna  air  yn  i  le  ôdd  hwna,  a  gair  o  glondid  mawr  i 
finne.  Gwerth  gwâd  yw  pob  rhyddid,  a  ma  Jac  yn 
cered  heno  ar  lwybyr  rhai  gas  u  herlid  o  achos  u 
cydwybod  o’i  flân  e  ym  mhlwyf  Llannon. — O,  Jac 
bach!  ma  ’nghalon  i'n  friw,  heno,  am  danot  ti,  ond 

dyma  nghysur  i — ma  gen  i  fab  â'r  streipen  goch  ôdd 
ar  y  diwygwyr  arno  fynte,  erbyn  hyn. 

HENRY  LEWIS  :  Cysurwch  ych  gilidd  gore 
gallwch  chi,  heno.  Falle  bydd  pethe’n  well  nag  ŷch 
chi’n  feddwl,  wedi’r  cwbwl,  cyn  diwedd. 

ELIAS  JONES:  Ie,  w  i’n  cydweld  â  Henry  Lewis 
ar  hyn,  ta  beth.  Fe  all  y  frenhines  ifanc  drugarhau 
wrth  Rybeca  a’i  phlant.  Ma  na  bŵer  ohenyn  nhw 
yn  aros  u  prawf  yng  Ngharfyrddin  ’to,  fel  ŷch  chi’n 
gwbod.  Trystwn  ma  felny  bydd  hi.  Fe  ddŵa  i 
gyda  chi,  Henry,  os  cerwch  chi  gyda  fì.  Nos  da, 
Dafydd  a  Betsi  Hughes!  (Y  ddau  yn  mynd  allan.) 

BETSI  HUGHES  :  Ma  hi’n  bryd  i  ninne  fynd  i 
drio  gorffwys. 

DAFYDD  HUGHES  :  Os  gorffws  hefyd.  Shwd 
ma  hi  ar  Jac,  heno,  druan  ? 

BETSI  HUGHES  :  Ie,  machgen  annwl  ü— Ond 
fe  wn  i  fod  Jac  yn  cysgu  â’i  wyneb  ar  y  wawr. 

(Yn  mynd  allan  ill  dau.) 


Llen. 

Golygfa  2. 

[Gelliwernen,  yr  un  ystafell ,  tua  hanner  awr 
wedi  chwech  o'r  gloch  y  nos .] 

MISS  EDWARDS  :  Hanner  awr  wedi  whech! 
O’r  hen  wahoddiad  ’ma  i’r  Plas!  ’Dos  dim  whant 
arna  i  fynd  o  gwbwl.  Ma  Mrs.  Goring  yn  fenyw  o’r 
gore,  er  ma  Sisnes  yw  hi  ;  ond  alla  i  ddim  bod  yn 
debig  i  fi  ’nghunan  gyda’r  merched  ’na.  Ma  gormod 
o  brancs  Llunden  ernyn  nhw,  i  un  fel  fì.  Ond  ma 
nhad  a  mam  yn  mynd,  a  ma’n  debig  y  bydd  raid  i 
finne  fynd  ’da  nhw.  Ma’r  Ficer  hefyd  i  fod  yno. 
Fe  fydd  ishe  oilo  tipyn  ar  dafod  Mr.  Rees,  hefyd,  i 
frablan  Sisneg  gyda’r  gwŷr  mawr  ’ma  ;  ond  ma  e , 
ware  teg  iddo,  yn  fwy  cartrefol  na  fi  mewn  lîefydd 
o’r  fath. — Fe  wn,  ’da  llaw,  y  ca  i  dipyn  o  ’mhoeni 
’da  Mrs.  Goring.  Fe  fydd  am  wbod  pryd  ma’r 
great  event  yn  dod  off ,  a  rhyw  bethe  felna.  A  dyma 
fi — dw  i  ddim  gronyn  nes  yn  awr  na  phan  fuws  y 
Sgweier  a’i  dilu  ’ma  ddywetha.  Nid  fod  hynny’n 
ddim  gwahanieth  gen  i.  Dim  o  gwbwl.  W  i’n 
ddigon  bolon  i  bethe  fod  fel  ma  nhw,  ond  y  ma  hi’n 
rhy  ddrwg  fod  neb  yn  câl  yr  enw — a  dim  yn  bod. 
’Dyw  Mr.  Rees  ddim  wedi  galw  “Gwen  ”  arna  i 
ariod,  er  ’i  fod  e  yma  byth  a  hefyd.  W  i’n  gweyd 
wrth  y  rhai  sy  mor  ewn  a  gofyn,  ma  caru  nhad  y  ma 
e.  Fe  sy’n  gwbod.  Ma  e’n  ddyn  bach  digon  neis  a 

phiwr ;  ry feddwn  i  fawr  na  allwn  i  fod  yn  ddigon 
hapus  ’dag  e,  heb  fod  fawr  o’r  peth  ma  nhw’n  galw 
cariad  arno  fe  o  un  ochr  mwy  na’r  lla.ll.  Ond  ôn  i’n 
meddwl,  y  bore  ’ma,  na  fydde  feddim  yn  ddrwg  i  gyd 
’da  fi  tyse  un  o  ferched  y  Plas  yn  cwmpo  mwn  cariad 
’dag  e,  heno. — Druan  o  Ann!  Ma  twymyn  o  hireth 
erni.  Chredes  i  ’riôd  fod  ’da  hi  shwd  olwg  ar  Jac 
Hughes.  Ma  hi  fel  se  hi’n  i  angladd  e,  ar  hyd  y 
dydd,  ag  w  i’n  i  chlwed  hi’n  ochnido  amdano  fe  yn  i 
chwsg,  bob  nos.  A  ma  Jac  yn  câl  i  hala  dros  y 
môr,  un  o’rdyddie  hyn — heddy  ne  fory — ’dw  i  ddim 
yn  shiwr  p’un.  Gwyn  fyd  na  fydde  gen  i  rywun  fel 
Jac  Hughes  i  ’ngharu  i,  hyd  yn  ôd  se  fe’n  gorffod 
mynd  dros  y  môr  i  Dasmania  am  ugen  miynedd! 
Ond  wy’n  clwed  mam  a  nhad  yn  dod  lawr.  Ma’n 
rhaid  i  finne  fynd,  sposo  gen  i.  O’r  hen  fyd  ’ma  â’i 
seremoni!  (Ỳn  mynd  allan.) 

(Ann  yn  dod  i  mewn  ymhen  ychydig.) 

ANN  JONES  :  Dyna  nhw  wedi  mynd !  Jac  bach, 
dyma  ti  a  finne  yma  ’nghunen!  Ware  teg  iddi 
hefyd.  Allswn  i  ddim  pido  â  chlwed.  Er  cymint 
wedod^  hi  yn  dy  erbyn  di,  Jac  bach,  fe  fydde’n  well 
’da  hi  fod  yn  yn  lle  i  heno  na  bod  yng  ngwledd  y  Plas. 
Falîe  byddwn  ni’n  briod  o  fiân  Miss  Edwards  ’to,  Jac. 
Ma  ’nghalon  i’n  itha  trwm,  odi’n  wir  ;  ond  alla  i 
ddim  meddwl  am  dariot  ti  ar  y  môr  o  gwbwl,  tra  bo 
dy  îyther  bach  di  fan  hyn  ’da  fi.  (Yn  tynnur 

llythyr  allan  o’i  mynwes.)  Dyma  fe! — Angel  bach 
gwyn  wyt  ti,  lyther  bach!  (Yn  ei  gusann.)  Ma 
hi'n  ddigon  tŵel  ’ma,  heno,  i  fi  dy  glwed  di,  Jac. 
Fe  alla  gredu’n  rhwydd  ma  ti  sy’n  wilia,  er  ta  fi  sy’n 
darllen.  Beth  wyt  ti’n  weyd  fan  hyn  ?  ( Yn  rhoi  ei 

bys  ar  ganol  tudalen.)  “  True  tül  death  ôdd  gair 
Rybeca,  a  dyna  ’ngair  i  heno  i  ti,  Ann.  (‘  A  ’ngair 
inne  i  tithe,  Jac.’)  Fe  ddaw  llawer  tro  ar  fyd  yn 
ystod  ugen  mlynedd  (‘daw  ’),  ond  fydd  ’na  ddim 
cysgod  tro  yndo  i  (‘  na  fydd,  Jac  bach,  nag  yn  Ann  ’). 
Fe  weli  di  a  finne  bŵer  o  flinder  (‘  os  ca  i  lythyr  bach 
yn  amal,  fe  wela  îai  ’),  ond  fe  fydd  yn  ddydd  ar 
Gymru  pan  fydd  hi’n  nos  ar  Dasmania  (‘  fe  gei  di 
beth  ohono  fe,  Jac,  os  galla  i  hala  fe  mwn  llyther  ’). 
Ma  gire  cân  Dai’r  Cantwr — ma  e  yma  ’da  fi — yn 
taro  iddo  fe  ag  i  finne,  heddy  (‘  odyn  wir,  Jac,  ond 
paid  ti  â  thorri  dy  galon  ’).  ‘  Drych  i  fyd  wyf  i  fod, 

collais  glod  allswn  gael.  Tost  yw’r  nôd — dyrnod 
wael  i’w  gafael  ddaeth  â  mi.’  Alli  di  na  finne  ddim 
u  canu  nhw,  ar  hyn  o  bryd  (‘  fydd  dim  ishe  u  canu 
nhw  panddŵi  di  ’nol  ’).  ‘  Dros  ugen  o  flynyddoedd, 

tost  yw’r  nôd,  cystudd  maith  ’ — (‘  ie,  ond  fe  ân  hibo 
fel  blynyddodd  Jacob  gyda  Laban,  gei  di  weld  ’). 
Tyswn  i  wedi  grindo  arnot  ti,  Ann,  fyswn  i  ddim  fan 
hyn  (‘  digon  gwir,  ond  paid  â  gweyd  fawr  yn  erbyn  y 
gwr  wy’n  garu  ’).  On  i’n  clwed  dy  laish  di  yn  y 
ngalw  i’n  ol,  cyndod  atGâty  Bont,  ond  yr  ôdd  rhw 
laish  arall  yn  yn  hala  i  mlân  yn  ddiberswâd.  A  mlan 

yr  etho  i  (4  ’dôt  tiddim  am  achubdy  grôn,  ta  beth,  fel 
rhai  ’).  Ma  mraich  i  ’nawr  wedi  gwella,  ond  ma 
clwyfe  ar  y  nghalon  i  na  wella  nhw  byth,  cyn  ca  i  dy 
weld  di,  Ann.  (4  Fe  wellan  beth,  ond  i  ti  ddala  i 
obitho  ’).  Fe  fydda  i  ’da  ti  yna  bob  dydd,  o  ran  y 
meddwl  (‘byddi,  byddi,  ’rwyt  ti  yma,  heno  ’).  A 
íe  ddaw  diwarnod,  os  byddwn  ni  byw,  y  gwelir  ni’n 
doi  o’r  diwedd,  yn  un — yn  un — am  byth — ta  pwy 
fydd  byw  i  weld.  (‘Fe  fyddi  di  a  finne  dipyn  yn 
frithach  yn  penne,  Jac  bach,  ond  fe  fydd  yn  serch 
ni’n  ifancach  nag  yriod  ’).  True  till  death ,  medd 
Rybeca,  fel  o’r  blân.  Hyd  dragwyddoldeb,  Ann, 

Dy  annwyl  Jac.M 

( Yn  anwylo’r  llythyr.) 

(‘  Heno  a  byth,  Jac  annwyl — Trae  till  death') 


Llen. 

PüBLISHING  CO.,  LTD., 
Cardiff  and  London. 


E.P.C.  NeW  List  of  Plays  &  Dnamas 

IN  ENGLISH  AND  WELSH. 


THE  BAREHOUSE.  (/.  0.  Francis.)  1 /-  net, 
post  free  1  /2. 

CHANGE.  (/.  0.  Francis.)  Boards,  2/6,  post 

free  2/9.  Paper  Covers,  2/-  net,  post  free  2/3. 

NOSON  O  FARRUG.  (R.  G.  Berry.)  1/-  net. 
post  freç  1  /2. 

Y  PWYLLGOR.  (D.  T.  Davies.)  1/-  net,  post 
free  1  /2. 

YR  HEN  DEILIWR.  (/.  Lloyd  Jones.)  1  /-  net, 
post  free  1  /2. 

THE  GREAT  EXPERIMENT.  (Naunton  Davies 
and  Stanley  Drewitt.)  2  /-  net,  post  free,  2  /3. 

THOSE  WHO  WAIT.  (Emes*  Cow.)  1/-  net, 
post  free  1  /2. 

LLWYBRAU  ANRHYDEDD.  (D.  Derwenydd 
Morgan.)  2/-  net,  post  free  2/3. 

RYBECA.  (Gwili.)  2/-  net,  post  free  2/3. 


TEN  SHORT  PLAYS— Cyngor  Plwy’— Trwbwl  yn 
Wrecsam — Nith  Dic  Shon  Dafydd — Ar  Leave — 
Natur  Plentyn — Byddin  y  Plant — Dyfodol  Plentyn 
— Y  Milwyr  ar  Brawí — Cosbi  Dafydd — Yr  Hen 
Siopwr.  2/-  net,  post  free  2/3. 


Licences  for  Public  Performance  to  be  obtained  from 

The  Edncational  Publishing  Company,  Ltd.,  Cardiff. 


UNIVERSfTY  OF ILLINOIS-URBANA 


E.P.C.  New  List  of  Plays  &  Dramas 

IN  ENGLISH  AND  WELSH. 


YR  HEN  SCWLIN.  (/.  Lloyd  Jones.)  1/-  net 
post  free  1  /2. 

DAFYDD  AP'  GWILYM.  A  Romantic  Cantata 
(Harry  Evans.)  Solfa,  1  /-,  Old  Notation  3  /-  net. 

PLANT  Y  PENTREF.  Welsh  School  Play  with 
music.  Old  Notation,  4  /-  net,  words  only  2d.  net. 

OWAIN  GLYNDWR.  Nos.  1  to  7.  Short  Plays  for 
Schools.  3d.  each  net.  Nos.  1  to  7,  bound  together 
1  /6  net. 

Y  FERCH  YN GH YFRAITH.  (R.  Q.  Berry.)  1  /- 
net,  post  free  1  /2  net. 

HANNAH  COMES  ROUND.  (G.  J.  Griffith.)  1  /- 
net,  post  free  1  /2  net. 


Licences  for  Public  Performance  to  be  obtainedfrom 

The  Educational  Publishing  Company,  Ltd.,  Cardiff. 


